ภาษาไทย

Apple Inc.
สัญญาอนุญาตให้ใช้สิทธิในซอฟต์แวร์สำหรับ macOS Monterey 

สำหรับใช้กับระบบยี่ห้อ Apple

โปรดอ่านสัญญาอนุญาตให้ใช้สิทธิในซอฟต์แวร์นี้ (“ใบอนุญาตให้ใช้สิทธิ”) อย่างรอบคอบก่อนใช้ซอฟต์แวร์ ของ Apple  โดยการใช้ซอฟต์แวร์ของ Apple ท่านตกลงที่จะผูกพันตามข้อกำหนดของใบอนุญาตให้ใช้สิทธินี้ ถ้าท่านไม่ตกลงตามข้อกำหนดของใบอนุญาตให้ใช้สิทธินี้ อย่าติดตั้งและหรือใช้ซอฟต์แวร์ของ Apple และถ้าให้เลือก “ตกลง” หรือ “ไม่ตกลง” ตามข้อกำหนด ให้กด “ไม่ตกลง”  ถ้าท่านได้ซอฟต์แวร์ของ Apple มาโดยเป็นส่วนหนึ่งในการจัดซื้อฮาร์ดแวร์ Apple และท่านไม่ตกลงตามข้อกำหนดของใบอนุญาตให้ใช้สิทธินี้ ท่านสามารถส่งคืนชุดฮาร์ดแวร์ซอฟต์แวร์ของ Apple ทั้งชุดภายในระยะเวลาส่งคืนให้แก่ร้าน Apple หรือผู้จัดจำหน่ายรับอนุญาตที่ท่านได้รับชุดฮาร์ดแวร์ซอฟต์แวร์ของ Apple มาเพื่อขอเงินคืนได้ตามนโยบายการคืนเงินของ Apple ซึ่งปรากฏใน https://www.apple.com/legal/sales-support/  ท่านต้องส่งชุดฮาร์ดแวร์ซอฟต์แวร์คืนทั้งชุดจึงจะได้รับเงินคืน

ข้อความสำคัญ  เท่าที่ซอฟต์แวร์นี้อาจใช้ ทำซ้ำ ปรับ ตีพิมพ์ หรือเผยแพร่สิ่งต่าง ๆ ได้ ท่านได้รับอนุญาตให้ทำซ้ำ ปรับ ตีพิมพ์ และเผยแพร่เฉพาะสิ่งที่ไม่มีลิขสิทธิ์ สิ่งที่ท่านเป็นเจ้าของลิขสิทธิ์ หรือสิ่งที่ท่านมีอำนาจหรือกฎหมายอนุญาตให้ท่านทำซ้ำ ปรับ ตีพิมพ์ และเผยแพร่เท่านั้น  ถ้าท่านไม่มั่นใจเกี่ยวกับสิทธิของท่านที่จะทำสำเนา ปรับ ตีพิมพ์ หรือเผยแพร่สิ่งใด ท่านควรติดต่อที่ปรึกษากฎหมายของท่าน

1. ทั่วไป
ก. ซอฟต์แวร์ของ Apple (รวมทั้งรหัสบูตรอม) ซอฟต์แวร์ใด ๆ ของบุคคลภายนอก เอกสาร ตัวประสานเชื่อมต่อต่างๆ เนื้อหา สมุดแบบอักษร และข้อมูลใดๆ ที่มีมาพร้อมกับใบอนุญาตให้ใช้สิทธินี้ไม่ว่าจะติดตั้งไว้ก่อนแล้วในฮาร์ดแวร์ยี่ห้อ Apple ในพื้นที่จัดเก็บภายใน ในสื่อที่ถอดออกได้ ในดิสก์ รอม หรือสื่ออื่นใดหรือแบบอื่นใด (เรียกรวมกันว่า “ซอฟต์แวร์ของ Apple”) เป็นซอฟต์แวร์ที่ Apple Inc. (“Apple”) อนุญาตให้ท่านใช้สิทธิ ไม่ได้ขายให้แก่ท่าน โดยอนุญาตให้ใช้ตามข้อกำหนดของใบอนุญาตให้ใช้สิทธินี้เท่านั้น  Apple และหรือผู้ให้ใช้สิทธิของ Apple ยังคงเป็นเจ้าของกรรมสิทธิ์ในตัวซอฟต์แวร์ของ Apple และขอสงวนสิทธิทั้งปวงที่มิได้ให้ไว้แก่ท่านโดยชัดแจ้ง ท่านตกลงว่าข้อกำหนดของใบอนุญาตให้ใช้สิทธินี้จะใช้บังคับกับผลิตภัณฑ์ซอฟต์แวร์แอพพลิเคชั่นยี่ห้อ Apple ใดๆ ที่อาจติดตั้งล่วงหน้าอยู่ในฮาร์ดแวร์ยี่ห้อ Apple ของท่าน เว้นแต่ผลิตภัณฑ์ดังกล่าวจะมีใบอนุญาตให้ใช้สิทธิแยกต่างหาก ซึ่งในกรณีเช่นนั้น ท่านตกลงว่าให้ข้อกำหนดของใบอนุญาตให้ใช้สิทธินั้นใช้บังคับกับการใช้ผลิตภัณฑ์ดังกล่าวของท่าน

ข. Apple อาจใช้ดุลยพินิจจัดให้มีอัปเกรดหรืออัปเดตของซอฟต์แวร์ของ Apple ในอนาคตสำหรับคอมพิวเตอร์ยี่ห้อ Apple ของท่านได้    อัปเกรดและอัปเดต (ถ้ามี) ไม่จำเป็นต้องมีลักษณะการใช้งานซอฟต์แวร์ทุกลักษณะในปัจจุบันหรือลักษณะการใช้งานใหม่ที่ Apple เปิดตัวสำหรับคอมพิวเตอร์ยี่ห้อ Apple รุ่นใหม่กว่าเดิมหรือรุ่นอื่น  ข้อกำหนดของใบอนุญาตให้ใช้สิทธินี้ใช้บังคับแก่อัปเกรดหรืออัปเดตซอฟต์แวร์ใด ๆ ที่ Apple จัดให้ซึ่งใช้แทนและหรือเสริมผลิตภัณฑ์ซอฟต์แวร์ของ Apple ตัวเดิม เว้นแต่อัปเกรดหรืออัปเดตนั้นจะมีใบอนุญาตให้ใช้สิทธิแยกต่างหาก ซึ่งในกรณีเช่นนั้น ให้บังคับตามข้อกำหนดของใบอนุญาตให้ใช้สิทธินั้น

ค. กรรมสิทธิ์และสิทธิในทรัพย์สินทางปัญญาในเนื้อหาใด ๆ ที่แสดงโดยหรือเข้าถึงผ่านซอฟต์แวร์ของ Apple ย่อมตกแก่เจ้าของเนื้อหานั้น ๆ  เนื้อหาเช่นว่านั้นอาจได้รับการคุ้มครองโดยกฎหมายและสนธิสัญญาว่าด้วยลิขสิทธิ์หรือทรัพย์สินทางปัญญาประเภทอื่นและอาจอยู่ภายใต้บังคับข้อกำหนดการใช้ของบุคคลภายนอกซึ่งเป็นผู้ให้เนื้อหานั้นได้  เว้นแต่จะกำหนดไว้เป็นอย่างอื่นในสัญญาฉบับนี้ ใบอนุญาตให้ใช้สิทธินี้ไม่ให้สิทธิใด ๆ แก่ท่านที่จะใช้เนื้อหานั้นหรือไม่รับประกันว่า เนื้อหานั้นจะยังคงจัดให้ท่านอยู่ต่อไป ท่านถูกห้ามไม่ให้พิมพ์เผยแพร่ซ้ำ ถ่ายทอดซ้ำ และทำซ้ำซึ่งภาพใดๆ ที่เข้าถึงโดยผ่านทาง News หรือ Maps ที่เป็นไฟล์สแตนอะโลน

2. การใช้สิทธิที่ได้รับอนุญาตและข้อจำกัดในการใช้
ก. การอนุญาตให้ใช้สิทธิในซอฟต์แวร์ของ Apple ที่ได้ติดตั้งไว้ก่อนและสำเนาซอฟต์แวร์ของ Apple หนึ่งชุด  ภายใต้บังคับข้อกำหนดและเงื่อนไขของใบอนุญาตให้ใช้สิทธินี้ เว้นแต่ท่านจะได้รับซอฟต์แวร์ของ Apple จากร้าน Mac App Store หรือโดยการดาวน์โหลดอัตโนมัติ หรือตามสัญญาอนุญาตให้ใช้สิทธิแบบปริมาณมาก สัญญาบำรุงรักษา หรือหนังสือสัญญาอื่นจาก Apple ท่านได้รับอนุญาตอย่างจำกัดและไม่เด็ดขาดให้ติดตั้ง ใช้ และใช้งานสำเนาซอฟต์แวร์ของ Apple หนึ่ง (1) ชุด กับคอมพิวเตอร์ยี่ห้อ Apple เครื่องเดียวในแต่ละครั้ง เช่น ข้อกำหนดของใบอนุญาตให้ใช้สิทธิสำหรับสำเนาชุดเดียวเหล่านี้จะบังคับใช้แก่ท่าน ถ้าท่านได้รับซอฟต์แวร์ของ Apple ซึ่งติดตั้งไว้ก่อนในฮาร์ดแวร์ยี่ห้อ Apple

ข. ใบอนุญาตให้ใช้สิทธิของร้าน Mac App Store ถ้าท่านได้รับใบอนุญาตให้ใช้สิทธิสำหรับซอฟต์แวร์ของ Apple จากร้าน Mac App Store หรือโดยการดาวน์โหลดอัตโนมัติแล้ว ภายใต้บังคับข้อกำหนดและเงื่อนไขของใบอนุญาตให้ใช้สิทธินี้และตามที่กฎการใช้บริการและเนื้อหา ซึ่งระบุไว้ในข้อกำหนดและเงื่อนไขของบริการสื่อของ Apple (https://www.apple.com/legal/internet-services/itunes /) (“กฎการใช้”) อนุญาตให้ทำได้ ท่านได้รับอนุญาตอย่างจำกัดและโดยไม่อาจโอนได้ที่จะกระทำการต่อไปนี้ 

(1) ดาวน์โหลด ติดตั้ง ใช้ และใช้งานสำเนาซอฟต์แวร์ Apple เพื่อวัตถุประสงค์ส่วนบุคคลที่ไม่ใช่ในเชิงการค้า หนึ่ง (1) ชุดโดยตรงกับคอมพิวเตอร์ยี่ห้อ Apple แต่ละเครื่องที่ใช้งาน macOS Big Sur macOS Catalina macOS Mojave macOS High Sierra macOS Sierra ระบบปฏิบัติการ OS X El Capitan, OS X Yosemite, OS X Mavericks, OS X Mountain Lion หรือ OS X Lion (“คอมพิวเตอร์ Mac”)  ซึ่งท่านเป็นเจ้าของหรือควบคุมอยู่

(2) ในกรณีที่ท่านเป็นองค์กรธุรกิจหรือสถาบันการศึกษา ดาวน์โหลด ติดตั้ง ใช้ และใช้งานสำเนาซอฟต์แวร์ Apple หนึ่ง (1) ชุดเพื่อ (ก) บุคคลธรรมดาคนเดียวใช้กับคอมพิวเตอร์ Mac แต่ละเครื่องซึ่งท่านเป็นเจ้าของหรือควบคุมอยู่  หรือ (2) บุคคลธรรมดาหลายคนใช้กับคอมพิวเตอร์ที่ใช้ร่วมกันเครื่องเดียวซึ่งท่านเป็นเจ้าของหรือควบคุมอยู่  เช่น ให้พนักงานคนเดียวเท่านั้นที่สามารถใช้ซอฟต์แวร์ของ Apple กับทั้งคอมพิวเตอร์ Macแบบเดสก์ท็อปของพนักงานและคอมพิวเตอร์ Mac แบบแล็ปท็อป หรือนักศึกษาหลายคนอาจเวียนกันใช้ซอฟต์แวร์ของ Apple กับคอมพิวเตอร์ Macหนึ่งเครื่องซึ่งตั้งอยู่ที่ศูนย์ทรัพยากรข้อมูลหรือห้องสมุดได้ และ

(3) ติดตั้ง ใช้ และใช้งานสำเนาซอฟต์แวร์ของ Apple หรือซอฟต์แวร์ระบบปฏิบัติการ macOS หรือ OS X รุ่นก่อนหน้านั้นใดๆ  หรือซอฟต์แวร์ของ Apple ที่เปิดตัวในภายหลัง จำนวนสอง (2) ชุดหรือสอง (2)ครั้ง ภายในระบบปฏิบัติการแบบเสมือนกับคอมพิวเตอร์ยี่ห้อ Apple แต่ละเครื่องที่ท่านเป็นเจ้าของหรือควบคุมอยู่ ซึ่งได้มีการใช้งานซอฟต์แวร์ของ Apple อยู่แล้ว  สำหรับวัตถุประสงค์เพื่อ (ก) การพัฒนาซอฟต์แวร์ (ข) การทดสอบระหว่างการพัฒนาซอฟต์แวร์ (ค) การใช้เซิร์ฟเวอร์ macOS หรือ (ง) การใช้งานส่วนบุคคลที่ไม่ใช่เชิงพาณิชย์

เว้นแต่ตามที่ได้รับอนุญาตอย่างชัดแจ้งในข้อ 3 การอนุญาตที่ระบุไว้ในข้อ 2 ข.(3)  ข้างต้นนี้ไม่อนุญาตให้ท่านใช้สำเนาหรือครั้งแบบเสมือนของซอฟต์แวร์ของ Apple ไปในทางที่เกี่ยวกับเซอร์วิสบูโร ไทม์แชริง เทอร์มินอลแชริง หรือบริการประเภทอื่น ๆ อันคล้ายคลึงกัน เว้นแต่จะได้รับอนุญาตโดยชัดแจ้งในข้อ 2ข. นี้ ท่านไม่อาจใช้ซอฟต์แวร์ของ Apple เพื่อใช้งานซอฟต์แวร์ระบบปฏิบัติการของ Apple ใดๆ รวมทั้ง iOS iPadOS watchOS หรือ tvOS ในสภาพแวดล้อมของระบบปฏิบัติการแบบเสมือนในคอมพิวเตอร์ Mac

ค. ใบอนุญาตให้ใช้สิทธิแบบปริมาณมากหรือในการบำรุงรักษา  ถ้าท่านได้รับซอฟต์แวร์ของ Apple ตามโครงการอนุญาตให้ใช้สิทธิแบบปริมาณมากหรือในการบำรุงรักษากับ Apple ข้อกำหนดในใบอนุญาตให้ใช้สิทธิแบบปริมาณมากหรือในการบำรุงรักษาของท่านจะกำหนดจำนวนสำเนาซอฟต์แวร์ของ Apple ที่ท่านได้รับอนุญาตให้ดาวน์โหลด ติดตั้ง ใช้ และใช้งานกับคอมพิวเตอร์ยี่ห้อ Apple ซึ่งท่านเป็นเจ้าของหรือควบคุมอยู่ได้  เว้นแต่ Apple จะทำหนังสือตกลงเป็นอย่างอื่น ข้อกำหนดและเงื่อนไขอื่น ๆ ทั้งปวงของใบอนุญาตให้ใช้สิทธินี้ ให้บังคับแก่การที่ท่านใช้ซอฟต์แวร์ของ Apple ที่ได้มาตามใบอนุญาตให้ใช้สิทธิแบบปริมาณมากหรือในการบำรุงรักษาด้วย

ง. ข้อกำหนดระบบ;Apple ID โปรดทราบว่า ซอฟต์แวร์ของ Apple ใช้ได้กับฮาร์ดแวร์ยี่ห้อ Apple ที่เป็นไปตามข้อกำหนดระบบที่กำหนดไว้ตามที่ Apple แจ้งมาเท่านั้น  นอกจากนี้ ในการใช้และเข้าถึงลักษณะการใช้งานบางลักษณะของซอฟต์แวร์ของ Apple และบริการ (ตามที่นิยามไว้ในข้อ 6) บางประเภท ท่านอาจต้องขอรับส่วนประกอบชื่อผู้ใช้และรหัสผ่านที่มีเอกลักษณ์ซึ่งเรียกว่า Apple ID

จ. สมุดแบบอักษร ภายใต้ข้อกำหนดและเงื่อนไขของใบอนุญาตให้ใช้สิทธินี้ ท่านอาจใช้สมุดแบบอักษรที่อยู่ในซอฟต์แวร์ของ Apple เพื่อแสดงและพิมพ์เนื้อหาระหว่างใช้งานซอฟต์แวร์ของ Apple ได้ อย่างไรก็ตาม ท่านจะใช้สมุดแบบอักษรกับเนื้อหาได้ต่อเมื่อข้อจำกัดสิทธิในการใช้สมุดแบบอักษรที่เกี่ยวข้องและแนบมาด้วยอนุญาตให้ทำได้  ข้อจำกัดสิทธิในการใช้นี้สามารถตรวจสอบได้ที่เมนูสมุดแบบอักษร/แสดงตัวอย่าง/แสดงรายละเอียดแบบอักษร

ฉ. เสียง  ภายใต้ข้อกำหนดและเงื่อนไขของใบอนุญาตให้ใช้สิทธินี้ ท่านอาจใช้เสียงระบบที่อยู่ในซอฟต์แวร์ของ Apple (“เสียงระบบ”) (1) ขณะใช้งานซอฟต์แวร์ของ Apple และ (2) เพื่อสร้างเนื้อหาและโครงการที่เป็นของท่านเองแต่ต้นสำหรับท่านใช้เพื่อวัตถุประสงค์ส่วนบุคคลโดยมิใช่เพื่อการค้า  ใบอนุญาตให้ใช้สิทธินี้ไม่อนุญาตให้ใช้เสียงระบบโดยประการอื่น รวมทั้ง (แต่ไม่จำกัดเฉพาะ) กรณีนำเสียงระบบใดไปใช้ ทำซ้ำ แสดง ใช้งาน บันทึก ตีพิมพ์ หรือจำหน่ายต่อไม่ว่าเพื่อแสวงหรือไม่แสวงกำไร และไม่ว่าเพื่อสาธารณชนแบ่งกันใช้หรือเพื่อการค้าด้วย

ช. ลักษณะการใช้งานและบริการเสริมของ Photos App แอพพลิเคชั่น Photos ของซอฟต์แวร์ของ Apple (“Photos App”) อาจไม่รองรับรูปแบบข้อมูลวิดีโอหรือภาพถ่ายบางประเภท ผลของการใช้ลักษณะของ Photos App อาจแตกต่างกันไป โดยจะขึ้นอยู่กับลักษณะการใช้งานของกล้องถ่ายรูปของท่าน การประสานข้อมูลภาพถ่ายเข้ากับ Photos App หรือบริการของ Apple หรือของบุคคลภายนอกนั้น อาจส่งผลให้ข้อมูลสูญหาย ภาพกราฟฟิก ดนตรี และธีมในสไลด์โชว์ที่รวมอยู่ใน  Photos App นั้นมีไว้ใช้เพื่อการใช้งานส่วนบุคคล และมิใช่การใช้งานเชิงพาณิชย์ ในสไลด์โชว์ที่ท่านได้สร้างขึ้นโดยใช้  Photos App ท่านจะใช้ แยก หรือจำหน่ายภาพถ่าย รูปภาพ ภาพพิมพ์กราฟฟิกส์ งานศิลป์ งานที่เป็นเสียง งานที่เป็นภาพ หรือทรัพย์สินอื่นใดที่มีลักษณะคล้ายคลึงกัน (“ข้อมูลดิจิตอล”) ที่บรรจุอยู่ในหรือจัดทำขึ้นเพื่อเป็นส่วนหนึ่งส่วนใดของ Photos App เพื่อการพาณิชย์หรือเพื่อประการอื่นใดในลักษณะสแตนด์อะโลนมิได้ หรือจะใช้ข้อมูลดิจิตอลนอกเหนือไปจากขอบเขตวัตถุประสงค์การใช้งานในฐานะที่เป็นส่วนหนึ่งของ Photos App มิได้ 

ซ. รูปแบบการใช้งานแคชชิ่งเนื้อหา
1. ตราบเท่าที่ Apple และ/หรือบริษัทในเครือของ Apple ทำให้ซอฟต์แวร์และ/หรือเนื้อหาบางประการ มีให้บริการสำหรับแคชชิ่ง (เช่น เนื้อหาที่ใช้บังคับจากร้าน Mac App Store)(“เนื้อหาที่มีสิทธิใช้ได้ของ Apple”) รูปแบบการใช้งานบางประการของซอฟต์แวร์ของ Apple (“รูปแบบการใช้งานแคชชิ่งเนื้อหา”) อาจดาวน์โหลดและจัดเก็บเนื้อหาที่มีสิทธิใช้ได้ของ Apple ดังกล่าวโดยอัตโนมัติไว้ในคอมพิวเตอร์ยี่ห้อ Apple ของท่านที่กำลังใช้งานซอฟต์แวร์ของ Apple (เพื่อวัตถุประสงค์ของสัญญาข้อนี้ คอมพิวเตอร์ยี่ห้อ Apple ดังกล่าวให้เรียกว่า “Mac ที่มีความสามารถแคชชิ่ง”) โดยการใช้รูปแบบการใช้งานแคชชิ่งเนื้อหาของซอฟต์แวร์ของ Apple ท่านตกลงว่า Apple อาจดาวน์โหลดและจัดเก็บเนื้อหาที่มีสิทธิใช้ได้ของ Apple ดังกล่าวไว้ในหน่วยความจำใน Mac ที่มีความสามารถแคชชิ่งของท่าน ท่านอาจปิดการใช้งานรูปแบบการใช้งานแคชชิ่งเนื้อหาของซอฟต์แวร์ของ Apple ไม่ว่าในเวลาใดโดยการเข้าไปที่ การแบ่งปัน ในการตั้งค่าระบบใน Mac ที่มีความสามารถแคชชิ่งของท่าน

2. รูปแบบการใช้งานแคชชิ่งเนื้อหาของซอฟต์แวร์ของ Apple มีไว้สำหรับเพื่อใช้เฉพาะใน Mac ที่มีความสามารถแคชชิ่งที่ท่านเป็นเจ้าของหรือควบคุมและเฉพาะเพื่อวัตถุประสงค์ในการทำให้การส่งเนื้อหาที่มีสิทธิใช้ได้ของ Apple เป็นไปอย่างรวดเร็วไปยังผู้ใช้ปลายทางที่ได้รับอนุญาตภายในบ้าน บริษัท หรือองค์กรของท่าน ท่านเข้าใจว่าผู้ใช้ดังกล่าวอาจจำเป็นต้องตรวจสอบความความถูกต้องกับ Apple เป็นการแยกต่างหากก่อนที่จะได้รับเนื้อหาที่มีสิทธิใช้ได้ของ Apple และการส่งเนื้อหาที่มีสิทธิใช้ได้ของ Apple อย่างรวดเร็วโดยผ่านการใช้ Mac ที่มีความสามารถแคชชิ่งของท่านจะไม่เป็นการแก้ไขเปลี่ยนแปลงเงื่อนไขที่ท่านหรือผู้ใช้ปลายทางของท่านได้รับเนื้อหาที่มีสิทธิใช้ได้ของ Apple ดังกล่าว

3. ท่านรับทราบและตกลงว่า การใช้เนื้อหาที่มีสิทธิใช้ได้ของ Apple ทั้งหมดจะอยู่ภายใต้บังคับของเงื่อนไขการอนุญาตให้ใช้สิทธิที่ใช้บังคับกับประเภทของเนื้อหาที่มีสิทธิใช้ได้ของ Apple ที่จัดเก็บอยู่ในหน่วยความจำ เงื่อนไขเหล่านี้อาจรวมถึงแต่ไม่จำกัดเพียง ข้อกำหนดและเงื่อนไขเกี่ยวกับบริการสื่อของ Apple ข้อกำหนดและเงื่อนไข iCloud สัญญา iTune U Instructor สัญญาอนุญาตให้ใช้สิทธิในซอฟต์แวร์ iTune U และ/หรือข้อกำหนดอนุญาตให้ใช้สิทธิที่ใช้บังคับที่มาพร้อมกับซอฟต์แวร์ที่ถูกดาวน์โหลด เว้นแต่สิ่งที่ดาวน์โหลดจะมีสัญญาอนุญาตให้ใช้สิทธิแยกต่างหากของตนเองติดมาด้วย ซึ่งในกรณีดังกล่าวให้ข้อกำหนดที่ติดมากับสิ่งที่ดาวน์โหลดใช้บังคับ สำหรับรายการสัญญาอนุญาตให้ใช้สิทธิในซอฟต์แวร์ของ Apple (เอสแอลเอ) สามารถดูได้ที่ https://www.apple.com/legal/sla/ ท่านรับทราบและตกลงว่าการใช้รูปแบบการใช้งานแคชชิ่งเนื้อหาและการจัดเก็บเนื้อหาที่มีสิทธิใช้ได้ของ Apple ไว้ใน Mac ที่มีความสามารถแคชชิ่งของท่าน ไม่ได้เป็นการโอนให้แก่ท่านซึ่งสิทธิใดๆ ที่นอกเหนือไปจากสิทธิที่ให้แก่ท่านในเงื่อนไขการอนุญาตให้ใช้สิทธิที่ใช้บังคับสำหรับเนื้อหาที่มีสิทธิใช้ได้ของ Apple และจะไม่ถือเป็นการให้ การสละสิทธิ์ หรือการจำกัดอื่นๆ ในสิทธิใดๆ ของ Apple หรือเจ้าของลิขสิทธิ์อื่นใดในเนื้อหาที่มีสิทธิใช้ได้ของ Apple ใดๆ

4. ท่านไม่ได้รับอนุญาตให้ปรับใช้ Mac ที่มีความสามารถแคชชิ่งของท่านกับรูปแบบการใช้งานแคชชิ่งเนื้อหาที่เปิดใช้งานอยู่ในโครงข่ายที่ท่านไม่ได้เป็นเจ้าของหรือเป็นผู้ควบคุม (หรือที่ท่านไม่ได้รับอนุญาตตามกฎหมายให้ใช้เพื่อวัตถุประสงค์ดังกล่าว) หรือเพื่ออนุญาตให้มีการเข้าถึงเนื้อหาที่มีสิทธิใช้ได้ของ Apple ดังกล่าวจากผู้ใช้ปลายทางที่อยู่นอกบ้าน บริษัท หรือองค์กรของท่าน ท่านตกลงที่จะใช้รูปแบบการใช้งานแคชชิ่งเนื้อหาเพียงเพื่อการใช้งานส่วนบุคคลของท่านที่มิใช่เพื่อการค้า หรือเพื่อการใช้งานภายในบริษัทหรือองค์กรของท่านเท่านั้นและเท่าที่ได้รับอนุญาตโดยชัดแจ้งในสัญญาฉบับนี้ ท่านไม่อาจให้บริการแก่บุคคลภายนอกที่รวมหรือใช้ประโยชน์ในบริการหรือในข้อมูลที่รูปแบบการใช้งานแคชชิ่งเนื้อหาจัดให้หรือใช้รูปแบบการใช้งานแคชชิ่งเนื้อหาไม่ว่าในทางใด

5. โดยการเปิดใช้รูปแบบการใช้งานแคชชิ่งเนื้อหาของซอฟต์แวร์ของ Apple ท่านตกลงว่า Apple อาจจัดเก็บ เฝ้าติดตาม และสร้างความปลอดภัยให้แก่เนื้อหาที่มีสิทธิใช้ได้ของ Apple ที่อยู่ใน Mac ที่มีความสามารถแคชชิ่งของท่านและอาจรวบรวมและใช้ข้อมูลทางเทคนิคเกี่ยวกับ Mac ที่มีความสามารถแคชชิ่งของท่านและโครงข่ายที่เกี่ยวข้อง รวมทั้งแต่ไม่จำกัดเพียง การระบุลักษณะเฉพาะของฮาร์ดแวร์ ที่อยู่ไอพี เพื่อวัตถุประสงค์ดังกล่าว ท่านตกลงที่จะไม่ปิดการทำงาน สร้างความวุ่นวาย แฮกข้อมูล เลี่ยง หรือแทรกแซงด้วยประการอื่นในกลไกการตรวจพิสูจน์ การจัดเก็บ หรือการตรวจสอบความถูกต้องของ Apple การลงลายมือชื่อดิจิตอล การจัดการสิทธิทางดิจิตอล หรือกลไกการรักษาความปลอดภัยอื่นๆ ที่ดำเนินการอยู่ในหรือโดยซอฟต์แวร์ของ Apple บริการ เนื้อหาที่มีสิทธิใช้ได้ของ Apple หรือซอฟต์แวร์หรือเทคโนโลยีอื่นๆ ของ Apple หรือทำให้บุคคลอื่นสามารถดำเนินการดังกล่าวได้

6. Apple ขอสงวนสิทธิ์ที่จะทำให้เนื้อหาที่มีสิทธิใช้ได้ของ Apple ไม่มีให้บริการสำหรับการจัดเก็บไว้ในหน่วยความจำของ Mac ที่มีความสามารถแคชชิ่งของท่าน (เช่น เนื้อหาบางประการที่ท่านอาจเคยจัดเก็บไว้ในหน่วยความจำก่อนหน้านี้อาจไม่มีให้จัดเก็บในภายหลัง) และที่จะลบทิ้งเนื้อหาที่มีสิทธิใช้ได้ของ Apple ใดๆ ที่ถูกจัดเก็บไว้ในหน่วยความจำออกจาก Mac ที่มีความสามารถแคชชิ่งของท่าน ไม่ว่าในเวลาใดโดยดุลพินิจของ Apple แต่เพียงผู้เดียว และ Apple จะไม่มีความรับผิดใดๆ ต่อท่านในกรณีดังกล่าว ท่านเข้าใจว่าการจัดเก็บเนื้อหาที่มีสิทธิใช้ได้ของ Apple ไว้ในหน่วยความจำดังกล่าวอาจไม่มีให้บริการในทุกประเทศหรือภูมิภาค ท่านอาจลบทิ้งเนื้อหาที่มีสิทธิใช้ได้ของ Apple ที่จัดเก็บอยู่ในหน่วยความจำและปิดการใช้งานรูปแบบการใช้งานแคชชิ่งเนื้อหาได้ไม่ว่าในเวลาใด

ฌ. การเชื่อมต่อเดสก์ท็อปทางไกล  ภายใต้ข้อกำหนดและเงื่อนไขของใบอนุญาตให้ใช้สิทธินี้ เมื่อเชื่อมต่อทางไกลจากคอมพิวเตอร์หรืออุปกรณ์อิเล็กทรอนิกส์อีกตัว (แต่ละตัวเรียกว่า “อุปกรณ์”) ไปยังคอมพิวเตอร์ยี่ห้อ Apple ซึ่งใช้งานซอฟต์แวร์ของ Apple อยู่ (เพื่อวัตถุประสงค์ตามข้อนี้ คอมพิวเตอร์ยี่ห้อ Apple นั้นจะเรียกว่า “Home Mac”) ไม่ว่าโดยใช้ลักษณะการใช้งานแบบสกรีนแชริ่งหรือโดยวิธีอื่นใด

(1) อุปกรณ์เพียงหนึ่ง (1) ตัวเท่านั้นที่จะสามารถเชื่อมต่อทางไกลในเวลาหนึ่ง ๆ ได้ ไม่ว่าโดยตรงหรือโดยอ้อม เพื่อควบคุมกราฟิคอลเดสก์ท็อปเซสชั่นของซอฟต์แวร์ของ Apple ซึ่งใช้งานและแสดงอยู่บนHome Mac และ

(2) อุปกรณ์จำนวนพอสมควรจะสามารถเชื่อมต่อทางไกลในเวลาเดียวกันได้เฉพาะเพื่อดูกราฟิคอลเดสก์ท็อปเซสชั่นเดียวกันของซอฟต์แวร์ของ Apple ซึ่งใช้งานและแสดงอยู่บนHome Macไปพร้อมกัน ตราบเท่าที่อุปกรณ์เหล่านั้นไม่เข้ามาควบคุมซอฟต์แวร์ของ Apple ไม่ว่าแต่ประการใด แต่

(3) อุปกรณ์ยี่ห้อ Apple เพียงหนึ่ง (1) ตัวเท่านั้นที่จะสามารถเชื่อมต่อทางไกลในเวลาหนึ่ง ๆ ได้ ไม่ว่าโดยตรงหรือโดยอ้อม เพื่อควบคุมกราฟิคอลเดสก์ท็อปเซสชั่นต่างหากของซอฟต์แวร์ของ Apple ซึ่งแตกต่างจากที่ใช้งานและแสดงอยู่บนHome Macและการเชื่อมต่อนั้นอาจกระทำได้ผ่านลักษณะการใช้งานแบบสกรีนแชริ่งของซอฟต์แวร์ของ Apple เท่านั้น

เว้นแต่ที่อนุญาตไว้โดยชัดแจ้งในข้อ 2 ฌ. นี้หรือข้อ 3 หรือที่ Apple อนุญาตโดยประการอื่น ท่านตกลงที่จะไม่ใช้ซอฟต์แวร์ของ Appleหรือฟังก์ชั่นการทำงานใดๆ ของซอฟต์แวร์ของ Apple ไปในทางที่เกี่ยวกับเซอร์วิสบูโร ไทม์แชริง เทอร์มินอลแชริง หรือบริการประเภทอื่น ๆ อันคล้ายคลึงกัน ไม่ว่าบริการดังกล่าวจะให้บริการภายในองค์กรของท่าน หรือแก่บุคคลภายนอกหรือไม่ก็ตาม

ญ. ข้อจำกัดสิทธิอื่น ๆ ในการใช้  การอนุญาตต่าง ๆ ที่ระบุไว้ในใบอนุญาตให้ใช้สิทธินี้ไม่อนุญาตให้ท่านติดตั้ง ใช้ หรือใช้งานซอฟต์แวร์ของ Apple กับคอมพิวเตอร์ที่ไม่ใช่คอมพิวเตอร์ยี่ห้อ Apple และท่านตกลงที่จะไม่กระทำการเช่นนั้นหรือทำให้ผู้อื่นกระทำการเช่นนั้นได้  ท่านตกลงที่จะไม่ลบ อำพราง หรือแก้ไขคำบอกกล่าวความเป็นเจ้าของใดๆ (ซึ่งรวมถึงคำบอกกล่าวเกี่ยวกับเครื่องหมายการค้าและลิขสิทธิ์) ที่อาจแนบมากับบริการหรือรวมอยู่ในซอฟต์แวร์ของ Apple เว้นแต่ข้อกำหนดของใบอนุญาตให้ใช้สิทธินี้จะอนุญาตโดยประการอื่นหรือ Apple จะให้อนุญาตโดยประการอื่น (1) ให้มีผู้ใช้รายเดียวเท่านั้นที่สามารถใช้ซอฟต์แวร์ของ Apple ได้ในแต่ละคราว และ (2) ท่านไม่อาจจัดให้มีซอฟต์แวร์ของ Apple บนเครือข่ายที่คอมพิวเตอร์หลายเครื่องสามารถใช้งานหรือใช้ซอฟต์แวร์ของ Apple ในเวลาเดียวกันได้  เว้นแต่ตามที่ได้รับอนุญาตอย่างชัดแจ้งในข้อ 3 ท่านไม่อาจนำซอฟต์แวร์ของ Apple ไปให้เช่า ให้ยืม ขาย จำหน่ายต่อ หรืออนุญาตให้ใช้ช่วงได้

ฎ. สำเนาสำรอง  ท่านอาจทำสำเนาซอฟต์แวร์ของ Apple (ไม่รวมรหัสบูตรอมและเฟิร์มแวร์อื่นของ Apple ซึ่งฝังตัวหรือบรรจุไว้โดยประการอื่นในฮาร์ดแวร์ยี่ห้อ Apple) หนึ่งชุดในรูปแบบที่เครื่องอ่านได้เฉพาะเพื่อสำรองข้อมูลเท่านั้น แต่สำเนาเพื่อสำรองข้อมูลนั้นต้องระบุบรรดาข้อความแจ้งลิขสิทธิ์หรือสิทธิความเป็นเจ้าของอื่นๆ ที่ปรากฏในต้นฉบับด้วย  รหัสบูตรอมและเฟิร์มแวร์ของ Apple นั้น ให้ไว้เพื่อใช้กับฮาร์ดแวร์ยี่ห้อ Apple เท่านั้นและท่านไม่อาจนำรหัสบูตรอมและเฟิร์มแวร์ของ Apple หรือส่วนใด ๆ ของรหัสบูตรอมและเฟิร์มแวร์ของ Apple ไปทำสำเนา ปรับ หรือจำหน่ายต่อได้

ฏ. ผู้ช่วยการโอนย้ายของซอฟต์แวร์ที่มีอยู่ (Migration of Existing Software) ถ้าท่านใช้เซ็ตอัป/ผู้ช่วยการโอนย้ายเพื่อโอนซอฟต์แวร์จากคอมพิวเตอร์ยี่ห้อ Apple เครื่องหนึ่งไปยังคอมพิวเตอร์ยี่ห้อ Apple อีกเครื่องหนึ่ง โปรดจำไว้ว่า การใช้สำเนาต้นฉบับของซอฟต์แวร์ต่อไปอาจเป็นการอันต้องห้ามทันทีที่สำเนาหนึ่งได้โอนไปคอมพิวเตอร์อีกเครื่องแล้ว เว้นแต่ท่านจะมีสำเนาที่ได้รับอนุญาตให้ใช้สิทธิของซอฟต์แวร์นั้นบนคอมพิวเตอร์ทั้งสองเครื่องอยู่แล้ว  ท่านควรตรวจสอบข้อกำหนดและเงื่อนไขที่ใช้บังคับในสัญญาอนุญาตให้ใช้สิทธิในซอฟต์แวร์ที่เกี่ยวข้อง  ซอฟต์แวร์และบริการของบุคคลภายนอกอาจไม่สามารถใช้กับซอฟต์แวร์ของ Apple นี้ได้และการติดตั้งซอฟต์แวร์ของ Apple นี้อาจกระทบต่อการมีใช้และการใช้งานได้ของซอฟต์แวร์หรือบริการของบุคคลภายนอกนั้นได้

ฐ. โอเพนซอร์ซ  ส่วนประกอบบางส่วนของซอฟต์แวร์ของ Apple และโปรแกรมประเภทโอเพนซอร์ซของบุคคลภายนอกซึ่งรวมอยู่ในซอฟต์แวร์ของ Apple นั้น Apple ได้จัดหรือจะจัดให้มีอยู่บนเว็บไซต์โอเพนซอร์ซของตน (https://www.opensource.apple.com) (เรียกรวมกันว่า “ส่วนประกอบโอเพนซอร์ซ”)  ท่านอาจปรับหรือเปลี่ยนได้เฉพาะส่วนประกอบโอเพนซอร์ซนี้ แต่ (1) ซอฟต์แวร์ที่ปรับแล้วจะต้องใช้กับคอมพิวเตอร์ยี่ห้อ Apple ที่ท่านเป็นเจ้าของหรือควบคุมอยู่แทนซอฟต์แวร์ของ Apple ที่ยังไม่ปรับ ตราบเท่าที่คอมพิวเตอร์ Apple แต่ละเครื่องนั้นมีสำเนาซอฟต์แวร์ของ Apple ที่ได้รับอนุญาตให้ใช้สิทธิอย่างถูกต้องบนเครื่อง และ (2) ท่านจะต้องปฏิบัติตามข้อกำหนดของใบอนุญาตให้ใช้สิทธินี้และข้อกำหนดในใบอนุญาตให้ใช้สิทธิใด ๆ ที่ใช้บังคับเกี่ยวกับการใช้ส่วนประกอบโอเพนซอร์ซในประการอื่น ๆ ด้วย  Apple ไม่มีหน้าที่ให้อัปเดต การบำรุงรักษา การรับประกัน การสนับสนุนด้านเทคนิคหรือด้านอื่น ๆ หรือบริการใด ๆ สำหรับซอฟต์แวร์ของ Apple ที่ปรับแล้ว  ท่านยอมรับโดยชัดแจ้งว่า ถ้าฮาร์ดแวร์ของ Apple ล้มเหลวหรือเสียหายเพราะปรับส่วนประกอบโอเพนซอร์ซของซอฟต์แวร์ของ Apple ความล้มเหลวหรือความเสียหายนั้นจะไม่ได้รับการคุ้มครองตามข้อกำหนดรับประกันฮาร์ดแวร์ของ Apple

ฑ. ห้ามทำวิศวกรรมย้อนกลับ    ท่านไม่อาจและตกลงที่จะไม่กระทำการต่อไปนี้หรือทำให้ผู้อื่นกระทำการต่อไปนี้ได้ คือ ทำสำเนา (เว้นแต่จะได้รับอนุญาตโดยชัดแจ้งโดยใบอนุญาตให้ใช้สิทธินี้หรือโดยกฎการใช้ ถ้าบังคับใช้แก่ท่านได้) กระจาย ทำวิศวกรรมย้อนกลับ แยกประกอบ หรือพยายามที่จะดึงรหัสต้นฉบับ หรือถอดรหัส หรือแก้ไข หรือสร้างงานอนุพันธ์ของซอฟต์แวร์ของ Apple หรือบริการใดๆ ที่ซอฟต์แวร์ของ Apple หรือส่วนใดๆ ของซอฟต์แวร์ของ Apple จัดให้ (เว้นแต่และเฉพาะเท่าที่กฎหมายที่ใช้บังคับจะห้ามมิให้มีข้อจำกัดใด ๆ ข้างต้นหรือโดยข้อกำหนดของใบอนุญาตให้ใช้สิทธิว่าด้วยการใช้ส่วนประกอบโอเพนซอร์ซซึ่งอาจรวมอยู่กับซอฟต์แวร์ของ Apple)

ฒ. การปฏิบัติตามกฎหมาย  ท่านตกลงที่จะใช้ซอฟต์แวร์ของ Apple และบริการ (ตามที่นิยามไว้ในข้อ 6 ข้างล่างนี้) โดยปฏิบัติตามกฎหมายที่ใช้บังคับทั้งปวง รวมทั้งกฎหมายท้องถิ่นของประเทศหรือภูมิภาคที่ท่านพำนักอยู่หรือที่ท่านดาวน์โหลดหรือใช้ซอฟต์แวร์และบริการของ Apple รูปแบบการใช้งานซอฟต์แวร์ของ Apple และบริการอาจมิได้ถูกจัดทำขึ้นในทุกภาษาหรือในทุกภูมิภาค และรูปแบบการใช้งานบางอย่างอาจแตกต่างกันไปตามภูมิภาค รูปแบบการใช้งานซอฟต์แวร์ของ Apple และบริการบางลักษณะจำเป็นต้องมีการเชื่อมต่ออินเทอร์เน็ต

ณ. ซอฟต์แวร์บุคคลภายนอก  การเข้าถึงซอฟต์แวร์หรือบริการของบุคคลภายนอกบางรายการ Apple ได้จัดให้เป็นส่วนหนึ่งของชุดซอฟต์แวร์ของ Apple และอาจจัดให้เป็นอัปเกรด อัปเดต หรือส่วนเสริมของซอฟต์แวร์ของ Apple เพื่ออำนวยความสะดวก  เท่าที่ซอฟต์แวร์ของ Apple มีหรือจัดให้มีการเข้าถึงซอฟต์แวร์หรือบริการใดของบุคคลภายนอก Apple ไม่มีหน้าที่โดยชัดแจ้งหรือโดยปริยายที่จะให้การสนับสนุนด้านเทคนิคหรือด้านอื่น ๆ สำหรับซอฟต์แวร์หรือบริการนั้น  โปรดติดต่อผู้ขาย ผู้ผลิต หรือผู้ให้บริการซอฟต์แวร์ที่เกี่ยวข้องโดยตรงเพื่อขอรับการสนับสนุนด้านเทคนิคและบริการลูกค้าเกี่ยวกับซอฟต์แวร์ บริการ และหรือผลิตภัณฑ์ของผู้นั้น ๆ

ด. การอัปเดตอัตโนมัต  ซอฟต์แวร์ของ Apple จะตรวจสอบไปยัง Apple เป็นระยะๆ เกี่ยวกับ การอัปเดตซอฟต์แวร์ของ Apple โดยถ้าการอัปเดต นั้นมีการจัดทำขึ้น การอัปเดตอาจถูกดาวน์โหลดและติดตั้งไปยังคอมพิวเตอร์ของท่าน และอุปกรณ์เชื่อมต่อคอมพิวเตอร์ของท่าน (หากสามารถปรับใช้ได้) โดยอัตโนมัติ โดยการใช้งานซอฟต์แวร์ของ Apple ท่านตกลงว่า Apple อาจดาวน์โหลดและติดตั้งการอัปเดตอัตฺโนมัติไปยังคอมพิวเตอร์และอุปกรณ์เชื่อมต่อคอมพิวเตอร์ของท่าน ท่านสามารถปิดการใช้งานการอัปเดตอัตโนมัติทั้งหมดพร้อมกันได้ทุกเมื่อ โดยการเปลี่ยนการตั้งค่า การอัปเดตอัตโนมัติซึ่งจะพบอยู่ในตั้งค่าระบบ (System Preferences)

ต. ตัวคาแรกเตอร์ของระบบ ภายใต้บังคับของข้อกำหนดและเงื่อนไขของการอนุญาตให้ใช้สิทธินี้ ท่านอาจใช้ตัวคาแรกเตอร์ Memoji ที่มีอยู่ในหรือถูกสร้างขึ้นด้วยซอฟต์แวร์ของ Apple (“ตัวคาแรกเตอร์ของระบบ”) (1) ในขณะที่ใช้ซอฟต์แวร์ของ Apple และ (2) เพื่อสร้างเนื้อหาและโครงการดั้งเดิมของท่านเองเพื่อการใช้งานส่วนบุคคลที่ไม่ใช่เพื่อการค้าของท่าน โดยการอนุญาตให้ใช้สิทธินี้ไม่อนุญาตให้ใช้ตัวคาแรกเตอร์ของระบบในลักษณะอื่น รวมทั้งแต่ไม่จำกัดเพียง การใช้ การทำซ้ำ การแสดงผล การแสดง การบันทึก การพิมพ์เผยแพร่ หรือการแจกจ่ายซ้ำตัวคาแรกเตอร์ของระบบใดๆ ในลักษณะเพื่อแสวงหากำไร เพื่อไม่แสวงหากำไร เพื่อแบ่งปันต่อสาธารณะ หรือเพื่อการพาณิชย์

3. การให้เช่าสำหรับบริการนักพัฒนาที่ได้รับอนุญาต
ก. การให้เช่า ท่านอาจให้เช่าหรือให้เช่าช่วงซอฟต์แวร์ของ Apple ในเวอร์ชั่นที่ได้รับอนุญาตให้ใช้สิทธิอย่างสมบูรณ์ทั้งหมดให้แก่บุคคลหรือองค์กรหนึ่งๆ (แต่ละรายเรียกว่า “ผู้เช่า”) โดยมีข้อแม้ว่าจะต้องเป็นไปตามเงื่อนไขดังต่อไปนี้

(1) ซอฟต์แวร์ของ Apple ที่ให้เช่าจะต้องถูกนำไปใช้เพื่อวัตถุประสงค์ในการให้บริการนักพัฒนาที่ได้รับอนุญาตเท่านั้น และผู้เช่าแต่ละรายจะต้องตรวจสอบและตกลงที่จะถูกผูกพันตามเงื่อนไขของใบอนุญาตให้ใช้สิทธินี้

(2) ระยะเวลาการเช่าแต่ละครั้งจะต้องไม่น้อยกว่ายี่สิบสี่ (24) ชั่วโมงติดต่อกัน

(3) ในระหว่างระยะเวลาการเช่า ผู้เช่าในฐานะผู้ใช้ปลายทางจะต้องมีสิทธิใช้งานและควบคุมแต่เพียงผู้เดียวในซอฟต์แวร์ของ Apple และฮาร์ดแวร์ยี่ห้อ Apple ที่ได้ติดตั้งซอฟต์แวร์ของ Apple เว้นแต่ท่านในฐานะผู้ให้เช่าซอฟต์แวร์ของ Apple (“ผู้ให้เช่า”) อาจให้การสนับสนุนด้านการบริหารจัดการสำหรับซอฟต์แวร์ของ Apple และ

(4) ก่อนใช้งานซอฟต์แวร์ของ Apple ผู้เช่าในฐานะผู้ใช้ปลายทางจะต้องตรวจสอบและตกลงที่จะถูกผูกพันตามเงื่อนไขที่ใช้บังคับกับซอฟต์แวร์ใดๆ ที่ได้ติดตั้งไว้ล่วงหน้าในซอฟต์แวร์ของ Apple รวมทั้งแต่ไม่จำกัดเพียง ซอฟต์แวร์นักพัฒนา Xcode และซอฟต์แวร์อื่นใดของ Apple หรือของบุคคลภายนอก

เพื่อวัตถุประสงค์ของข้อ 3 นี้ (ก) ผู้เช่าในฐานะผู้ใช้ปลายทางหมายถึงผู้เช่าที่เป็นผู้ใช้ปลายทางคนสุดท้ายที่ใช้ซอฟต์แวร์ของ Apple ที่เช่าเพียงเพื่อบริการนักพัฒนาที่ได้รับอนุญาต และ (ข) บริการนักพัฒนาที่ได้รับอนุญาต  หมายถึงบริการรวมอย่างต่อเนื่อง รวมทั้งแต่ไม่จำกัดเพียง การพัฒนาซอฟต์แวร์ การสร้างซอฟต์แวร์จากแหล่งกำเนิด การทดสอบอัตโนมัติในระหว่างการพัฒนาซอฟต์แวร์ และการใช้เครื่องมือนักพัฒนาที่จำเป็นเพื่อสนับสนุนกิจกรรมดังกล่าว ผู้ให้เช่าแต่ละรายจะต้องแจ้งให้ Apple ทราบล่วงหน้าก่อนการให้เช่าหรือให้เช่าช่วงซอฟต์แวร์ของ Apple ตามข้อ 3 นี้โดยให้ติดต่อไปที่ Apple Developer Relations (https://developer.apple.com/contact/macos-license/)

ข. การให้เช่าช่วง ผู้เช่าอาจให้เช่าช่วงซอฟต์แวร์ของ Apple ต่อไปตามข้อ 3 นี้ โดยมีข้อแม้ว่าผู้เช่าดังกล่าวปฏิบัติตามเงื่อนไขทั้งหมดในข้อ 3 นี้ ผู้เช่าที่ให้เช่าช่วงซอฟต์แวร์ของ Apple (ผู้ซึ่งถือว่าเป็นผู้ให้เช่าตามข้อ 3 เช่นกัน) จะต้องสละสิทธิ์ทั้งหมดในการใช้งานและการควบคุมแต่เพียงผู้เดียวในซอฟต์แวร์ของ Apple และฮาร์ดแวร์ยี่ห้อ Apple ที่ติดตั้งซอฟต์แวร์ของ Appleให้แก่ผู้เช่าของตนเองในระหว่างระยะเวลาการเช่า

ค. การบังคับสิทธิ ในฐานะผู้ให้เช่า ท่านจะต้องรับผิดชอบที่จะ (1) ให้แน่ใจว่าผู้เช่าแต่ละรายปฏิบัติตามข้อกำหนดของข้อ 3 นี้ (2) ให้แน่ใจว่าผู้เช่าแต่ละรายตกลงตามเงื่อนไขการอนุญาตให้ใช้สิทธิที่ใช้บังคับทั้งหมด และ (3) ช่วยเหลือ Apple ในการบังคับให้เป็นไปตามเงื่อนไขการอนุญาตให้ใช้สิทธิที่ใช้บังคับทั้งหมดดังกล่าว ถ้าหากผู้เช่ากระทำผิดใบอนุญาตให้ใช้สิทธินี้หรือเงื่อนไขการอนุญาตให้ใช้สิทธิอื่นๆ ของ Apple สิทธิของผู้เช่าที่จะใช้งานซอฟต์แวร์ของ Apple จะสิ้นสุดลงโดยอัตโนมัติและท่านตกลงที่จะยกเลิกการที่ผู้เช่าจะใช้งานซอฟต์แวร์ของ Apple ดังกล่าวทันทีเมื่อท่านพบการกระทำผิดดังกล่าวหรือเมื่อได้รับการแจ้งเป็นหนังสือจาก Apple เกี่ยวกับการกระทำผิดดังกล่าว

ง. การใช้งานในรูปแบบเสมือน สำหรับสำเนาซอฟต์แวร์ของ Apple แต่ละชุด ภายใต้บังคับของการเช่าภายใต้ข้อ 3 นี้ ผู้ให้เช่าหรือผู้เช่าฝ่ายหนึ่งฝ่ายใด (แต่ไม่ใช่ทั้งสองฝ่าย) อาจติดตั้ง ใช้ และใช้งานสำเนาหรือชุดเพิ่มเติมของซอฟต์แวร์ของ Apple ภายในสภาพแวดล้อมของระบบปฏิบัติการแบบเสมือนตามข้อ 2ข(3) โดยมีเงื่อนไขว่าผู้ให้เช่าอาจทำให้สำเนาหรือชุดของซอฟต์แวร์ของ Apple อยู่ในรูปแบบเสมือนได้เพียงหนึ่งสำเนาหรือหนึ่งชุดในฐานะที่เป็นเครื่องมือกำหนดขั้นตอนต่างๆ เพื่อวัตถุประสงค์ที่จะทำให้ผู้เช่าสามารถเข้าถึงและใช้งานซอฟต์แวร์ของ Apple ได้ตามข้อ 3 นี้

จ. การกำหนดคุณสมบัติของระบบ ถ้าหากท่านเป็นผู้เช่า ท่านรับทราบว่าซอฟต์แวร์ของ Apple อาจได้รับการกำหนดคุณสมบัติมาก่อนหน้านี้แล้วโดยผู้ให้เช่าที่เป็นผู้ให้ท่านเช่าซอฟต์แวร์ของ Apple รวมทั้งการเลือกตั้งค่าสำหรับการวิเคราะห์ บริการระบุพื้นที่ หรือรูปแบบการใช้งานอื่นๆ ที่เกี่ยวกับการรักษาความปลอดภัย ความเป็นส่วนตัว และการจัดเก็บข้อมูล ท่านรับทราบและตกลงว่า Apple ไม่รับผิดชอบสำหรับการกำหนดคุณสมบัติของซอฟต์แวร์ของ Apple ที่กระทำโดยผู้ให้เช่า

4. การโอน
ก. ถ้าท่านได้รับซอฟต์แวร์ของ Apple ซึ่งติดตั้งไว้ก่อนแล้วในฮาร์ดแวร์ยี่ห้อ Apple หรือถ้าท่านได้รับการอนุญาตให้ใช้สิทธิของท่านในซอฟต์แวร์ของ Apple จากร้าน Mac App Store หรือโดยผ่านทางการอัปเดตซอฟต์แวร์ สิทธิของท่านในซอฟต์แวร์ของ Apple ที่ได้รับอนุญาตให้ใช้สิทธินั้น ท่านอาจโอนถาวรครั้งเดียว (ในรูปแบบเดิมเช่นที่ Apple จัดให้) ให้แก่ผู้อื่นได้ แต่ (1) ซอฟต์แวร์ของ Apple ต้องโอนไปพร้อมกับฮาร์ดแวร์ยี่ห้อ Apple ของท่าน (2) การโอนต้องรวมซอฟต์แวร์ของ Apple ทั้งหมด รวมทั้งบรรดาส่วนควบของซอฟต์แวร์ของ Apple และใบอนุญาตให้ใช้สิทธินี้ (3) ท่านต้องไม่ยึดถือสำเนาใด ๆ ของซอฟต์แวร์ของ Apple ไม่ว่าทั้งหมดหรือแต่บางส่วน รวมทั้งสำเนาที่เก็บไว้ในคอมพิวเตอร์หรืออุปกรณ์จัดเก็บข้อมูลประเภทอื่น และ (4) ผู้รับซอฟต์แวร์ของ Apple ต้องอ่านและตกลงยอมรับข้อกำหนดและเงื่อนไขของใบอนุญาตให้ใช้สิทธินี้  เพื่อวัตถุประสงค์แห่งใบอนุญาตให้ใช้สิทธินี้ ถ้า Apple จัดอัปเดตซอฟต์แวร์ของ Apple ให้ (เช่น เวอร์ชั่น 10.14 เป็น 10.14.1) อัปเดตนั้นให้ถือเป็นส่วนหนึ่งของซอฟต์แวร์ของ Apple และไม่อาจโอนแยกต่างหากจากเวอร์ชั่นก่อนอัปเดตของซอฟต์แวร์ของ Apple ได้

ข. ท่านไม่อาจโอนซอฟต์แวร์ของ Apple ซึ่งปรับหรือเปลี่ยนตามข้อ 2 ฐ. ข้างต้นแล้วได้  บรรดาส่วนประกอบของซอฟต์แวร์ของ Apple นั้นจัดให้โดยเป็นส่วนหนึ่งของชุดและไม่อาจนำไปแยกออกจากชุดและแจกจ่ายเป็นแอพพลิเคชั่นแบบสแตนด์อะโลนได้  โปรดระลึกว่าซอฟต์แวร์ของ Apple ที่ให้ไว้พร้อมกับผลิตภัณฑ์ฮาร์ดแวร์ยี่ห้อ Apple ตัวใดตัวหนึ่งอาจไม่สามารถใช้งานกับฮาร์ดแวร์ยี่ห้อ Apple รุ่นอื่นได้

ค. สำเนาใด ๆ ของซอฟต์แวร์ของ Apple ซึ่ง Apple อาจจัดให้เพื่อวัตถุประสงค์ในการส่งเสริมการขาย การประเมิน การวินิจฉัย หรือการคืนสภาพย่อมอาจใช้ได้เพื่อวัตถุประสงค์ดังกล่าว เท่านั้นและไม่อาจนำไปขายต่อหรือโอนได้

5. ยินยอมให้ใช้ข้อมูล เมื่อท่านใช้ลักษณะการใช้งานด้านการสื่อสารจำนวนมากของซอฟท์แวร์ของ Apple  เช่น iMessage และ FaceTimeกับคอมพิวเตอร์ของท่าน ข้อมูล Apple ID ที่ท่านให้ ที่อยู่อีเมลของท่าน การระบุลักษณะที่เฉพาะเจาะจงบางอย่างสำหรับคอมพิวเตอร์ ของท่าน และหมายเลขโทรศัพท์ iPhone ของท่านจะถูกส่งให้แก่ Apple  เพื่ออนุญาตให้ผู้อื่นเข้าถึงท่านได้ เมื่อท่านใช้ iMessage Apple อาจเก็บข้อความของท่านไว้ในรูปแบบการเข้ารหัสเป็นระยะเวลาที่จำกัดเพื่อให้แน่ใจว่าข้อความจะได้รับการจัดส่ง ท่านอาจปิด FaceTime หรือ iMessage ได้โดยเข้าไปที่การตั้งค่าของ FaceTime หรือ Messages ใน Mac    ของท่าน ลักษณะการใช้งานบางอย่าง  เช่น การวิเคราะห์ข้อมูล บริการข้อมูลเชิงพื้นที่ Siri การป้อนตามคำบอก และ Spotlight    อาจจำเป็นต้องมีข้อมูลจากคอมพิวเตอร์ของท่านเพื่อที่จะทำให้ลักษณะการใช้งานดังกล่าวทำงานได้ เมื่อท่านเปิดหรือใช้ลักษณะการใช้งานเหล่านี้ จะมีการให้รายละเอียดเกี่ยวกับว่าข้อมูลใดที่ถูกส่งให้แก่ Apple และข้อมูลดังกล่าวจะถูกใช้อย่างไร ท่านสามารถหาข้อมูลเพิ่มเติมได้โดยการเข้าไปที่ https://www.apple.com/privacy/ ข้อมูลของท่านจะได้รับการปฏิบัติตามนโยบายความเป็นส่วนตัวของ Apple (Apple Privacy Policy) อยู่เสมอ ซึ่งสามารถหาดูได้ที่ https://www.apple.com/legal/privacy/

6. บริการและข้อมูลบุคคลภายนอก
ก. ทั่วไป ซอฟต์แวร์ของ Apple อาจทำให้สามารถเข้าถึง iTunes Store, Mac App Store, Apple Books, Game Center, iCloud, Maps News ของ Apple และบริการและเว็บไซต์อื่นๆ ของ Apple และของบุคคลภายนอก (เรียกรวมกันและแยกกนว่า “บริการ”) ได้ การใช้บริการเหล่านี้จะต้องเข้าอินเทอร์เน็ต และในการใช้บริการบางอย่างอาจต้องมี Apple ID และท่านอาจจำเป็นต้องยอมรับข้อกำหนดเพิ่มเติม อีกทั้งยังอาจต้องชำระค่าธรรมเนียมเพิ่มเติมด้วย เมื่อท่านใช้ซอฟต์แวร์นี้ในส่วนที่เกี่ยวกับบัญชี Apple ID หรือบริการประเภทอื่น แสดงว่าท่านตกลงตามเงื่อนไขของบริการสำหรับบริการดังกล่าว เช่น ข้อกำหนดและเงื่อนไขล่าสุดของบริการสื่อของ Apple สำหรับประเทศหรือภูมิภาคที่ท่านเข้าถึงบริการดังกล่าว ซึ่งท่านเข้าดูได้ที่ https://www.apple.com/legal/internet-services/itunes / 

ข. หากท่านลงทะเบียนการใช้งาน iCloud ท่านอาจเข้าถึงลักษณะการใช้งานของ iCloud บางอย่างดังเช่น “iCloud Drive” “My Photo Stream” “Shared Albums” และ “Find My” ได้โดยตรงจากซอฟต์แวร์ของ Apple โดยท่านรับทราบและตกลงว่าการใช้งาน iCloud และลักษณะการใช้งานดังกล่าวนี้จะต้องอยู่ภายใต้ข้อตกลงและเงื่อนไขล่าสุดของบริการ iCloud ซึ่งท่านเข้าดูได้ที่  https://www.apple.com/legal/internet-services/icloud/

ค. เนื้อหาของ News App การที่ท่านใช้เนื้อหาที่เข้าถึงผ่านทางแอพพลิเคชั่น News จะจำกัดอยู่เฉพาะการใช้งานส่วนบุคคลที่ไม่ใช่เพื่อการค้าและไม่มีการโอนผลประโยชน์ในกรรมสิทธิ์ใดๆ ให้แก่ท่านในส่วนของเนื้อหา และโดยเฉพาะอย่างยิ่งจะไม่รวมถึงแต่ไม่จำกัดเพียงสิทธิการใช้เพื่อการพาณิชย์หรือเพื่อส่งเสริมการขายใดๆ ในเนื้อหาดังกล่าว 

ง. Maps บริการแผนที่และรูปแบบการใช้งานของซอฟต์แวร์ Apple (“Maps”) รวมทั้งการครอบคลุมของข้อมูลแผนที่อาจแตกต่างกันไปตามภูมิภาค เมื่อท่านเปิดหรือใช้งาน Maps จะมีการให้รายละเอียดเกี่ยวกับว่าข้อมูลใดจะถูกส่งให้แก่ Apple และข้อมูลดังกล่าวอาจถูกนำไปใช้อย่างไร ท่านรับทราบและตกลงว่าการที่ท่านใช้งาน Maps จะอยู่ภายใต้บังคับของข้อกำหนดและเงื่อนไขล่าสุดของบริการ Maps ที่ท่านอาจเข้าถึงและตรวจสอบได้ที่ไซด์บาร์ของแอพลิเคชั่น Maps

จ. ท่านเข้าใจว่า ในการใช้บริการใดๆ ท่านอาจพบเนื้อหาที่อาจถือว่าหยาบคาย ไม่เหมาะสม หรือน่ารังเกียจ ซึ่งอาจระบุหรือไม่ระบุไว้ว่าเป็นเนื้อหาที่ใช้ภาษาโจ่งแจ้ง และเข้าใจว่า ผลการค้นหาหรือการใส่ยูอาร์แอลอย่างใดอย่างหนึ่งเข้าไปอาจเชื่อมต่อไปยังหรืออ้างไปถึงข้อมูลที่น่ารังเกียจโดยอัตโนมัติหรือโดยไม่ตั้งใจได้ อย่างไรก็ตาม ท่านตกลงที่จะใช้บริการด้วยความเสี่ยงภัยของท่านเอง และ Apple บริษัทในเครือ ตัวแทน ตัวการ หรือผู้อนุญาตให้ใช้สิทธิของ Apple ไม่จำต้องรับผิดต่อท่านเพื่อเนื้อหาที่อาจพบว่าหยาบคาย ไม่เหมาะสม หรือน่ารังเกียจ

ฉ. บริการบางอย่างอาจแสดง มี หรือให้เนื้อหา ข้อมูล สารสนเทศ แอพพลิเคชั่น หรือข้อมูลต่างๆ จากบุคคลภายนอก (“ข้อมูลบุคคลภายนอก”) หรือให้เชื่อมต่อไปยังเว็บไซต์บุคคลภายนอกบางเว็บไซต์ โดยการใช้บริการ ท่านยอมรับและตกลงว่า  Apple ไม่จำต้องรับผิดชอบตรวจสอบหรือประเมินเนื้อหา ความถูกต้อง ความครบถ้วน ความเหมาะแก่เวลา ความสมบูรณ์ การปฏิบัติตามกฎหมายลิขสิทธิ์ ความชอบด้วยกฎหมาย ความเหมาะสม คุณภาพ หรือลักษณะอื่นใดของข้อมูลบุคคลภายนอกหรือเว็บไซต์นั้น  Apple  ตลอดจนเจ้าหน้าที่ บริษัทในเครือ และบริษัทย่อยของ Apple ไม่รับประกันหรือรับรองและไม่รับเอาและจะไม่จำต้องรับผิดหรือรับผิดชอบใดๆ ต่อท่านหรือบุคคลอื่นใดเพื่อบริการบุคคลภายนอก ข้อมูลบุคคลภายนอกหรือเว็บไซต์ใดๆ หรือเพื่อข้อมูล ผลิตภัณฑ์ หรือบริการอื่นใดของบุคคลภายนอก ข้อมูลบุคคลภายนอกและการเชื่อมต่อไปยังเว็บไซต์อื่นนั้น จัดให้เพียงเพื่ออำนวยความสะดวกให้แก่ท่านเท่านั้น

ช. ทั้ง Apple และผู้ให้บริการเนื้อหาของ Apple จะไม่รับประกันความสามารถในการจัดให้ ความถูกต้อง ความครบถ้วน ความเชื่อถือได้ หรือความทันเวลาของข้อมูลหุ้น บริการแจ้งตำแหน่ง ข้อมูลด้านสุขภาพ หรือข้อมูลอื่นใดที่บริการใดๆ แสดง ข้อมูลการเงินที่บริการใดๆ แสดงเป็นข้อมูลทั่วไปเท่านั้นและไม่ควรเชื่อถือเป็นคำแนะนำในการลงทุน ก่อนทำธุรกรรมเกี่ยวกับหลักทรัพย์ใดๆ โดยอาศัยข้อมูลที่ได้จากบริการ ท่านควรปรึกษาผู้มีวิชาชีพทางการเงินหรือผู้มีวิชาชีพเกี่ยวกับหลักทรัพย์ซึ่งเป็นผู้มีคุณสมบัติตามกฎหมายที่จะให้คำปรึกษาด้านการเงินหรือเกี่ยวกับหลักทรัพย์ในประเทศหรือภูมิภาคของท่าน  ข้อมูลเชิงพื้นที่ที่บริการใดๆ จัดให้ รวมทั้งบริการ Maps ของ Apple เป็นการจัดให้เพื่อใช้ค้นหาเส้นทางและ/หรือการวางแผนในเบื้องต้นเท่านั้น มิได้ประสงค์จะให้เชื่อถือในสถานการณ์ที่ต้องการบริการแจ้งตำแหน่งที่แน่ชัดหรือในสถานการณ์ที่บริการแจ้งตำแหน่งที่ผิดพลาด ไม่ถูกต้อง ล่าช้า หรือไม่ครบถ้วนอาจนำไปสู่การเสียชีวิต การบาดเจ็บเสียหายส่วนบุคคล หรือความเสียหายต่อทรัพย์สินหรือสภาพแวดล้อมได้ ท่านตกลงว่า ผลที่ท่านได้รับจากบริการ Maps อาจแตกต่างกันไปจากสภาพท้องถนนหรือภูมิประเทศที่แท้จริง อันเนื่องมาจากปัจจัยที่สามารถส่งผลกระทบต่อความถูกต้องของข้อมูล Maps เช่นปัจจัยดังต่อไปนี้แต่ไม่จำกัดเพียง อากาศ สภาพท้องถนนและจราจร และเหตุการณ์ภูมิรัฐศาสตร์ เพื่อความปลอดภัยของท่าน โปรดให้ความสนใจกับสัญลักษณ์ถนนที่มีการประกาศ และสภาพท้องถนนในเวลาปัจจุบัน และขับรถด้วยความปลอดภัยและกฎจราจร และโปรดทราบว่าทิศทางสำหรับการขี่จักรยานและการเดินอาจไม่รวมเส้นทางที่กำหนด

ซ. ในกรณีที่ท่านได้อัพโหลดเนื้อหาใดๆ ผ่านทางการใช้บริการ ท่านรับรองว่าท่านเป็นเจ้าของในสิทธิทั้งปวง หรือมิเช่นนั้นก็ได้รับอนุญาตตามกฎหมายให้อัพโหลดในเนื้อหาดังกล่าว และเนื้อหาดังกล่าวนั้น มิได้ฝ่าฝืนข้อกำหนดการบริการที่ใช้บังคับกับการบริการ ท่านตกลงว่า บริการมีเนื้อหา สารสนเทศ และข้อมูลอันเป็นทรัพยสิทธิซึ่ง Apple เจ้าของไซต์ หรือผู้ให้ใช้สิทธิของ Apple และหรือเจ้าของไซต์เป็นเจ้าของและได้รับการคุ้มครองโดยกฎหมายทรัพย์สินทางปัญญาและกฎหมายอื่นๆ ที่มีผลใช้บังคับ ซึ่งรวมถึงโดยไม่จำกัดเฉพาะลิขสิทธิ์ ท่านตกลงว่า ท่านจะไม่ใช้เนื้อหา สารสนเทศ หรือข้อมูลอันเป็นทรัพยสิทธินั้นนอกเหนือไปจากเพื่อใช้บริการตามที่ได้รับอนุญาตแล้ว หรือในประการใด ๆ อันขัดต่อข้อกำหนดของใบอนุญาตให้ใช้สิทธินี้หรือที่ละเมิดสิทธิในทรัพย์สินทางปัญญาของบุคคลภายนอกหรือ Apple  บริการนั้น ไม่ว่าส่วนใดๆ ก็ไม่อาจนำไปทำซ้ำในรูปแบบใดหรือโดยวิธีใดได้ ท่านตกลงที่จะไม่แก้ไข ให้เช่า ให้ยืม ขาย จำหน่าย หรือสร้างงานที่เป็นอนุพันธ์โดยอาศัยบริการในลักษณะใดๆ และท่านจะไม่ใช้ประโยชน์จากบริการในทางที่ไม่ได้รับอนุญาต ซึ่งรวมถึงโดยไม่จำกัดเฉพาะการใช้บริการเพื่อส่งไวรัสคอมพิวเตอร์ เวิร์ม ม้าโทรจัน หรือมอลแวร์ประเภทอื่น หรือการเจาะเข้าไปหรือเพิ่มภาระให้แก่ความสามารถของเครือข่าย ท่านตกลงยินยอมด้วยว่าจะไม่ใช้บริการในลักษณะใดๆ เพื่อคุกคาม ทำร้าย ติดตาม ข่มขู่ ดูหมิ่น หรือละเมิดหรือฝ่าฝืนโดยประการอื่นซึ่งสิทธิของบุคคลอื่นใด และตกลงว่า Apple ไม่รับผิดชอบในทางใดๆ เพื่อการใช้ใดๆ ดังกล่าวโดยท่าน หรือเพื่อข้อความหรือการส่งข้อความอันเป็นการคุกคาม การข่มขู่ การดูหมิ่น น่ารังเกียจ ละเมิดสิทธิ หรือผิดกฎหมายซึ่งท่านอาจได้รับเนื่องจากการใช้บริการใดๆ

ฌ. นอกจากนั้น บริการและข้อมูลบุคคลภายนอกดังกล่าวอาจ มิได้มีให้ไว้ในทุกภาษาหรือมีอยู่ทุกประเทศหรือภูมิภาค   Apple ไม่ขอรับรองว่า บริการและข้อมูลบุคคลภายนอกดังกล่าวมีความเหมาะสมหรือมีไว้เพื่อใช้เฉพาะพื้นที่ใดๆ เท่าที่ท่านเลือกใช้หรือเข้าถึงบริการหรือข้อมูลบุคคลภายนอกดังกล่าว ท่านทำเช่นนั้นด้วยการริเริ่มของท่านเอง และท่านจะต้องรับผิดชอบในการปฏิบัติตามกฎหมายใดๆ ที่ใช้บังคับ ซึ่งรวมถึงโดยไม่จำกัดเฉพาะกฎหมายท้องถิ่นที่ใช้บังคับและกฎหมายว่าด้วยความเป็นส่วนตัวและการเก็บรวบรวมข้อมูล  Apple และผู้ให้ใช้สิทธิของตนสงวนสิทธิที่จะเปลี่ยน ระงับ ย้ายออก หรือทำให้เข้าถึงบริการใดๆ ไม่ได้ ณ เวลาใดๆ ก็ได้ โดยไม่ต้องแจ้งให้ทราบ ไม่ว่าในกรณีใดๆ  Apple จะไม่รับผิดต่อการย้ายออก หรือการทำให้เข้าบริการดังกล่าวใดๆ ไม่ได้  Apple ยังอาจจำกัดการใช้หรือการเข้าถึงบริการบางอย่างอีกด้วยไม่ว่าในกรณีใดโดยไม่ต้องแจ้งให้ทราบหรือต้องรับผิดใด ๆ

7. การสิ้นสุด    ใบอนุญาตให้ใช้สิทธินี้มีผลบังคับไปจนกว่าจะยกเลิก สิทธิของท่านตามใบอนุญาตให้ใช้สิทธินี้จะสิ้นสุดลงโดยอัตโนมัติหรือสิ้นผลแต่โดยประการอื่นโดย Apple ไม่ต้องแจ้งให้ทราบ ถ้าท่านไม่ปฏิบัติตามข้อกำหนดใดของใบอนุญาตให้ใช้สิทธินี้ได้ เมื่อยกเลิกใบอนุญาตให้ใช้สิทธินี้แล้ว ท่านจะต้องหยุดใช้ซอฟต์แวร์ของ Apple ทั้งหมดและทำลายบรรดาสำเนาไม่ว่าทั้งหมดหรือแต่บางส่วนของซอฟต์แวร์ของ Apple  ใบอนุญาตให้ใช้สิทธินี้ในข้อ  5 6 7 8 9 10 12 13 และ 14 ให้มีผลใช้บังคับต่อไปภายหลังใบอนุญาตให้ใช้สิทธินี้สิ้นสุดลง

8. การปฏิเสธการรับประกัน
ก. ถ้าท่านเป็นลูกค้าซึ่งเป็นผู้บริโภค (ผู้ใช้ซอฟต์แวร์ของ Apple นอกจากในทางประกอบกิจการค้า ธุรกิจ หรือวิชาชีพของท่าน) ท่านอาจมีสิทธิตามกฎหมายในประเทศที่ท่านพำนักอยู่ซึ่งห้ามมิให้กำหนดข้อจำกัดต่อไปนี้เพื่อใช้บังคับแก่ท่าน และในกรณีที่ห้าม ข้อจำกัดนั้นจะไม่ใช้บังคับแก่ท่าน  สำหรับรายละเอียดเพิ่มเติมเกี่ยวกับสิทธิต่าง ๆ ท่านควรติดต่อหน่วยงานให้คำปรึกษาผู้บริโภคในท้องถิ่น

ข. ท่านยอมรับและตกลงโดยชัดแจ้งว่า เท่าที่กฎหมายที่ใช้บังคับอนุญาตให้ทำได้ การใช้ซอฟต์แวร์ของ Apple และการให้บริการใดที่กระทำโดยหรือเข้าถึงผ่านทางซอฟต์แวร์ของ Apple เป็นความเสี่ยงภัยของท่านเอง และความเสี่ยงภัยทั้งปวงเกี่ยวกับคุณภาพที่พึงพอใจ การทำงาน ความถูกต้อง และความพยายามย่อมตกแก่ท่าน

ค. เท่าที่กฎหมายอนุญาตให้ทำได้ ซอฟต์แวร์ของ Apple และบริการต่าง ๆ นั้น จัดให้ “ตามสภาพ” และ “ตามที่มี” พร้อมกับข้อบกพร่องทั้งปวงโดยไม่มีการรับประกันแต่ประการใดทั้งสิ้น และ Apple และผู้ให้ใช้สิทธิของ Apple  (รวมเรียกว่า “Apple” เพื่อวัตถุประสงค์ของข้อ 8 และข้อ 9) ขอปฏิเสธการรับประกันและเงื่อนไขทั้งปวงในส่วนที่เกี่ยวกับซอฟต์แวร์ของ Apple และบริการ ไม่ว่าโดยชัดแจ้ง โดยปริยาย หรือตามกฎหมาย ซึ่งรวมถึงโดยไม่จำกัดเฉพาะการรับประกันโดยปริยายและหรือสภาพซื้อขายได้ คุณภาพที่น่าพึงพอใจ หรือความเหมาะแก่การใดการหนึ่ง ความถูกต้อง การใช้โดยสงบ และการไม่ละเมิดสิทธิของบุคคลภายนอก

ง. Apple ไม่รับประกันการปราศจากการรบกวนการใช้ซอฟต์แวร์ของ Apple และบริการของท่าน และไม่รับประกันว่า ฟังก์ชันการใช้งานที่มีอยู่ในซอฟต์แวร์ของ Apple หรือบริการที่ซอฟต์แวร์ของ Appleให้หรือจัดให้ จะตอบสนองความต้องการของท่านได้ หรือปฏิบัติการของซอฟต์แวร์ของ Apple และบริการจะไม่ถูกขัดขวางหรือไม่มีข้อผิดพลาด หรือบริการใดจะยังคงมีอยู่ต่อไป หรือความชำรุดบกพร่องในซอฟต์แวร์ของ Apple หรือบริการจะได้รับการแก้ไข หรือซอฟต์แวร์ของ Apple หรือบริการจะเข้ากันได้หรือทำงานร่วมกันได้กับซอฟต์แวร์ แอพพลิเคชั่น หรือบริการของบุคคลภายนอกใดๆ การติดตั้งซอฟต์แวร์ของ Apple นี้อาจกระทบการมีให้บริการและความสามารถในการใช้ของซอฟต์แวร์บุคคลภายนอก แอพพลิเคชั่น หรือบริการของบุคคลภายนอก ตลอดจนผลิตภัณฑ์และบริการของ Apple

จ. ท่านยอมรับด้วยว่า ซอฟต์แวร์ของ Apple และบริการมิได้มุ่งให้หรือเหมาะสำหรับใช้ในสถานการณ์หรือสภาพแวดล้อมต่างๆ ที่ความล้มเหลว ความล่าช้า ความผิดพลาด หรือความไม่ถูกต้องในเนื้อหา ข้อมูล หรือสารสนเทศที่ซอฟต์แวร์ของ Apple หรือบริการจัดให้อาจจะนำไปสู่การเสียชีวิต การบาดเจ็บเสียหายส่วนบุคคล หรือความเสียหายทางกายภาพหรือสภาพแวดล้อมอย่างร้ายแรง ซึ่งรวมถึงโดยไม่จำกัดเฉพาะการปฏิบัติการของโรงงานนิวเคลียร์ การนำทางการบินของเครื่องบิน หรือระบบสื่อสารต่างๆ  การควบคุมการจราจรทางอากาศ ระบบกู้ชีพ และระบบอาวุธ

ฉ. สารสนเทศหรือคำแนะนำที่ Apple หรือผู้แทนที่ได้รับอนุญาตได้ให้ไว้โดยวาจาหรือเป็นหนังสือไม่ก่อให้เกิดการรับประกัน ถ้าพิสูจน์ได้ว่า ซอฟต์แวร์ของ Apple หรือบริการชำรุดบกพร่อง ท่านเป็นผู้รับภาระค่าใช้จ่ายทั้งปวงที่จำเป็นแก่การบริการ การซ่อมแซม หรือการแก้ไข บางประเทศไม่อนุญาตให้ยกเว้นการรับประกันโดยปริยายหรือจำกัดสิทธิผู้บริโภคตามกฎหมายที่ใช้บังคับ ดังนั้น การยกเว้นและจำกัดข้างต้นจะไม่นำมาใช้แก่ท่าน

9. การจำกัดความรับผิด   เท่าที่กฎหมายที่เกี่ยวข้องมิได้ห้ามไว้ ไม่ว่ากรณีใดๆ Apple บริษัทในเครือ ตัวแทน หรือตัวการ ของ Apple ไม่จำต้องรับผิดเพื่อการบาดเจ็บเสียหายส่วนบุคคลหรือความเสียหายอันเนื่องมาจากการผิดสัญญา ความเสียหายพิเศษ ความเสียหายทางอ้อม หรือความเสียหายต่อเนื่อง  ซึ่งรวมถึงแต่ไม่จำกัดเฉพาะค่าเสียหายเพื่อการสูญกำไร การเสียหายหรือสูญเสียข้อมูล การไม่สามารถส่งหรือรับข้อมูลหรือสารสนเทศใดๆ (รวมทั้งแต่ไม่จำกัดเพียงคำสั่ง การมอบหมายงาน และวัสดุเอกสารในหลักสูตร) การหยุดชะงักของธุรกิจ หรือความสูญหายหรือเสียหายทางการค้าอื่นใดที่เกิดจากหรือเกี่ยวกับการที่ท่านใช้หรือไม่สามารถใช้ซอฟต์แวร์ของ Apple หรือบริการ หรือซอฟต์แวร์ แอพพลิเคชัน หรือบริการใดๆ ของบุคคลภายนอกร่วมกับซอฟต์แวร์หรือบริการของ Apple ไม่ว่าจะเกิดด้วยเหตุใดก็ตาม โดยมิพักต้องคำนึงถึงทฤษฎีความรับผิด (ในมูลสัญญา มูลละเมิด หรือมูลอื่น) และแม้ Apple จะได้รับแจ้งถึงความเป็นไปได้ที่จะเกิดความเสียหายดังกล่าวแล้วก็ตาม บางประเทศยังไม่อนุญาตให้ตัดหรือจำกัดความรับผิดเพื่อการบาดเจ็บเสียหายส่วนบุคคล ความเสียหายอันเนื่องมาจากการผิดสัญญาหรือความเสียหายต่อเนื่อง ดังนั้น การจำกัดนี้อาจไม่นำมาใช้แก่ท่าน ไม่ว่ากรณีใดๆ ความรับผิดทั้งปวงของ Apple ต่อท่านเพื่อค่าเสียหายทั้งปวง (นอกจากที่กฎหมายอาจกำหนดไว้ในกรณีเกี่ยวกับการบาดเจ็บเสียหายส่วนบุคคล) จะไม่เกินกว่าสองร้อยห้าสิบ (250.00) เหรียญสหรัฐ ข้อจำกัดข้างต้นย่อมมีผลใช้บังคับแม้การแก้ไขเยียวยาที่ระบุไว้ข้างต้นจะไม่เป็นไปตามวัตถุประสงค์ในสาระสำคัญ

10. หนังสือรับรองดิจิตอล (Digital Certificates)   ซอฟต์แวร์ของ Apple มีฟังก์ชันทำงานที่ทำให้รับหนังสือรับรองในรูปดิจิตอลได้ ไม่ว่าจะเป็นเป็นหนังสือรับรองที่ Apple หรือบุคคลภายนอกออกให้ ท่านเป็นผู้รับผิดชอบแต่เพียงผู้เดียวในการตัดสินใจว่า จะเชื่อถือตามหนังสือรับรองที่ Apple หรือบุคคลภายนอกออกให้หรือไม่ การที่ท่านใช้หนังสือรับรองดิจิตอลย่อมเป็นความเสี่ยงภัยของท่านเอง  เท่าที่กฎหมายที่เกี่ยวข้องอนุญาตให้ทำได้ Apple ไม่รับประกันหรือรับรอง ไม่ว่าโดยชัดแจ้งหรือโดยปริยาย เกี่ยวกับสภาพซื้อขายได้หรือความเหมาะแก่การใดการหนึ่ง ความถูกต้อง ความปลอดภัย หรือการไม่ละเมิดสิทธิของบุคคลภายนอกในส่วนที่เกี่ยวกับหนังสือรับรองดิจิตอล ท่านตกลงว่า (ก) ท่านจะไม่ปลอมแปลงหรือใช้ในทางที่ผิดซึ่งหนังสือรับรองใดๆ (ข) ท่านจะใช้หนังสือรับรองดิจิตอลเพื่อวัตถุประสงค์ที่ชอบด้วยกฎหมายเท่านั้นและเป็นไปตามนโยบายหนังสือรับรอง ถ้อยแถลงทางปฏิบัติเกี่ยวกับหนังสือรับรองที่ใช้บังคับใดๆ หรือการเปิดเผยการปฏิบัติทางธุรกิจสำหรับหน่วยงานที่มีอำนาจด้านหนังสือรับรองอื่นๆ (ค) ท่านจะรับผิดชอบแต่เพียงผู้เดียวที่จะป้องกันไม่ให้ผู้ใช้ที่ไม่ได้รับอนุญาตใดๆ จากการใช้หนังสือรับรองดิจิตอลของท่าน (ง) ท่านจะรับผิดชอบแต่เพียงผู้เดียวจะป้องกันไม่ให้ผู้ใช้ที่ไม่ได้รับอนุญาตใดๆ จากการใช้กุญแจส่วนตัวร่วมกับหนังสือรับรองดิจิตอลของท่าน และ (จ) ท่านจะเพิกถอนหนังสือรับรองของท่านอย่างใดๆ ที่ท่านมีเหตุผลที่จะเชื่อว่าได้มีการละเมิดการรักษาความปลอดภัยแล้ว นโยบายหนังสือรับรองและถ้อยแถลงทางปฏิบัติเกี่ยวกับหนังสือรับรองของ Apple สามารถดูได้ที่ https://www.apple.com/certificateauthority

11. การควบคุมการส่งออก   ท่านจะใช้หรือส่งออกหรือส่งออกซ้ำโดยประการอื่นซึ่งซอฟต์แวร์ของ Apple ไม่ได้ เว้นแต่กฎหมายสหรัฐและกฎหมายประเทศที่ท่านได้ซอฟต์แวร์ของ Apple มาจะอนุญาต  โดยเฉพาะอย่างยิ่ง ซอฟต์แวร์ของ Apple จะส่งออกหรือส่งออกซ้ำไป (ก) ยังประเทศใดๆ ที่สหรัฐอเมริกาสั่งห้ามส่งไป หรือ (ข) ให้บุคคลใดๆ ที่อยู่ในรายชื่อผู้มีสัญชาติซึ่งระบุไว้เป็นพิเศษของกระทรวงการคลังสหรัฐหรือรายชื่อบุคคลหรือองค์กรที่ถูกปฏิเสธโดยกระทรวงพาณิชย์สหรัฐ หรือบัญชีรายชื่อบุคคลต้องห้ามอื่นใดไม่ได้ เป็นต้น โดยการใช้ซอฟต์แวร์ของ Apple  ท่านรับรองและรับประกันว่า ท่านไม่ประจำอยู่ในประเทศใดๆ ดังกล่าว หรือมีชื่อปรากฏในรายชื่อใดๆ ดังกล่าว ท่านยังตกลงด้วยว่า ท่านจะไม่ใช้ซอฟต์แวร์ของ Apple เพื่อการใดๆ ที่กฎหมายสหรัฐห้ามไว้  ซึ่งรวมถึงโดยไม่จำกัดเฉพาะการพัฒนา ออกแบบ ทำ หรือผลิตขีปนาวุธ อาวุธนิวเคลียร์ อาวุธเคมี หรืออาวุธชีวภาพ

12. ผู้ใช้ปลายทางภาครัฐ   ซอฟต์แวร์ของ Apple และเอกสารที่เกี่ยวข้องเป็น “สินค้า” ตามที่นิยามไว้ใน 48 ซี.เอฟ.อาร์. §2.101 อันประกอบด้วย “ซอฟต์แวร์คอมพิวเตอร์เชิงพาณิชย์” และ “เอกสารซอฟต์แวร์คอมพิวเตอร์เชิงพาณิชย์” ตามที่ใช้ใน 48 ซี.เอฟ.อาร์. §12.212 หรือ 48 ซี.เอฟ.อาร์. §227.7202 แล้วแต่กรณี โดยสอดคล้องกับ 48 ซี.เอฟ.อาร์. §12.212 หรือ 48 ซี.เอฟ.อาร์. §227.7202-1 ถึง §227.7202-4 แล้วแต่กรณี ซอฟต์แวร์คอมพิวเตอร์เชิงพาณิชย์และเอกสารซอฟต์แวร์คอมพิวเตอร์เชิงพาณิชย์นั้น อนุญาตให้ผู้ใช้ที่เป็นรัฐบาลสหรัฐใช้ (ก) เป็นสินค้าเท่านั้น และ (ข) โดยให้มีเพียงสิทธิที่ให้แก่ผู้ใช้ปลายทางรายอื่นตามข้อกำหนดและเงื่อนไขในใบอนุญาตให้ใช้สิทธินี้ ส่วนสิทธิในงานที่ไม่ได้เผยแพร่นั้น ขอสงวนไว้ตามกฎหมายลิขสิทธิ์สหรัฐ

13. กฎหมายที่ใช้บังคับและการแยกจากกันได้ของข้อสัญญา   ใบอนุญาตให้ใช้สิทธินี้ให้ใช้บังคับและตีความตามกฎหมายมลรัฐแคลิฟอร์เนีย โดยมิพักต้องคำนึงถึงหลักว่าด้วยการขัดกันแห่งกฎหมาย ใบอนุญาตให้ใช้สิทธินี้มิให้บังคับตามอนุสัญญาสหประชาชาติว่าด้วยการซื้อขายสินค้าระหว่างประเทศ ซึ่งขอยกเว้นผลบังคับใช้ไว้โดยชัดแจ้ง ถ้าท่านเป็นผู้บริโภคในสหราชอาณาจักร ใบอนุญาตให้ใช้สิทธินี้จะบังคับตามกฎหมายประเทศที่ท่านพำนักอยู่  ถ้าศาลที่มีอำนาจใดวินิจฉัยว่า ข้อความหรือส่วนใดๆ ของใบอนุญาตให้ใช้สิทธิไม่สามารถใช้บังคับได้ ให้ส่วนที่เหลือของใบอนุญาตให้ใช้สิทธินี้ยังคงใช้มีผลบังคับต่อไปอย่างเต็มที่

14. สัญญาอันบริบูรณ์ ภาษาที่ใช้บังคับ   ใบอนุญาตให้ใช้สิทธินี้เป็นสัญญาอันบริบูรณ์ระหว่างท่านกับ Apple ในส่วนที่เกี่ยวกับซอฟต์แวร์ของ Apple และให้แทนที่ความเข้าใจที่มีอยู่ก่อนหรือที่มีขึ้นพร้อมกันทั้งหมดเกี่ยวกับเรื่องดังกล่าว การแก้ไขหรือเปลี่ยนแปลงสัญญานี้จะไม่มีผลผูกพัน เว้นแต่จะทำเป็นหนังสือลงลายมือชื่อ Apple  คำแปลใบอนุญาตให้ใช้สิทธิจัดทำขึ้นตามความต้องการท้องถิ่น และถ้ามีข้อพิพาทระหว่างฉบับภาษาอังกฤษกับฉบับที่มิใช่ภาษาอังกฤษ ให้ใช้ฉบับภาษาอังกฤษของใบอนุญาตให้ใช้สิทธินี้บังคับเท่าที่กฎหมายท้องถิ่นในประเทศของท่านมิได้ห้ามไว้

15. การยอมรับบุคคลภายนอก
ก. ส่วนต่างๆ ของซอฟต์แวร์ของ Apple อาจใช้หรือมีซอฟต์แวร์ของบุคคลภายนอกและงานอันมีลิขสิทธิ์อื่นๆ อยู่ด้วย ข้อความยอมรับ ข้อกำหนดในใบอนุญาตให้ใช้สิทธิ และข้อความปฏิเสธความรับผิดสำหรับสิ่งดังกล่าวมีอยู่ในเอกสารอิเล็กทรอนิกส์สำหรับซอฟต์แวร์ของ Apple และการใช้ข้อมูลดังกล่าวของท่านให้บังคับตามข้อกำหนดต่างๆ ที่เกี่ยวข้อง การใช้บริการ กูเกิลเซฟเบราซิงเซอร์วิสอยู่ภายใต้บังคับเงื่อนไขบริการของ Google (https://www.google.com/intl/en/policies/terms/) และนโยบายความเป็นส่วนตัวของ Google (https://www.google.com/intl/en/policies/privacy/)

ข. คลังซอฟต์แวร์และซอฟต์แวร์บุคคลภายนอกประเภทอื่น ๆ บางตัวที่อยู่ในซอฟต์แวร์ของ Apple เป็นฟรีซอฟต์แวร์และได้รับอนุญาตให้ใช้ตามข้อกำหนดของใบอนุญาตให้ใช้สิทธิสำหรับสาธารณะทั่วไปของจีเอ็นยู (จีพีแอล) หรือใบอนุญาตให้ใช้สิทธิสำหรับคลัง/สาธารณะฉบับสั้น (แอลจีพีแอล) แล้วแต่กรณี  ท่านอาจขอรับสำเนาฉบับเต็มที่เครื่องอ่านได้ของรหัสต้นฉบับสำหรับฟรีซอฟต์แวร์นั้นได้ตามข้อกำหนดของจีพีแอลหรือแอลพีจีแอล แล้วแต่กรณี โดยไม่ต้องเสียค่าใช้จ่าย ยกเว้นในส่วนต้นทุนสื่อ ต้นทุนขนส่ง และต้นทุนขนถ่าย ทั้งนี้ เมื่อร้องขอ Apple เป็นหนังสือที่ opensource@apple.com ซอฟต์แวร์จีพีแอล/แอลจีพีแอลนั้นแจกจ่ายให้โดยหวังว่าจะเป็นสิ่งที่มีประโยชน์ แต่ไม่ขอรับประกันใด ๆ แม้แต่การรับประกันโดยปริยายเกี่ยวกับสภาพซื้อขายได้หรือความเหมาะแก่การใดการหนึ่ง  สำเนาจีพีแอลและแอลจีพีแอลมีอยู่ในซอฟต์แวร์ของ Apple

ค. การใช้ MPEG-4    ฟังก์ชันผลิตภัณฑ์นี้ได้รับอนุญาตให้ใช้สิทธิตามใบอนุญาตให้ใช้สิทธิในชุดสิทธิบัตรระบบ MPEG-4 (MPEG-4 System Patent Portfolio License) สำหรับการถอดรหัสเพื่อให้เป็นไปตามมาตรฐานระบบ MPEG-4 เว้นแต่จะต้องมีการอนุญาตและการชำระค่าสิทธิเพิ่มเติมอันจำเป็นสำหรับการถอดรหัสที่เกี่ยวกับ (1) ข้อมูลที่ถูกเก็บหรือทำซ้ำในสื่อวัตถุซึ่งจะต้องได้รับชำระค่าสิทธิเป็นรายกรรมสิทธิ์ และหรือ (2) ข้อมูลซึ่งจะต้องได้รับการชำระค่าสิทธิเป็นรายกรรมสิทธิ์ และซึ่งได้ถูกส่งไปยังผู้ใช้ปลายทางเพื่อการใช้งานหรือการเก็บรักษาถาวร โดยการอนุญาตเพิ่มเติมนั้นอาจขอรับได้จาก MPEG LA, LLC สำหรับข้อมูลเพิ่มเติม โปรดดูที่ https://www.mpegla.com

ฟังก์ชันผลิตภัณฑ์นี้ได้รับอนุญาตให้ใช้สิทธิตามใบอนุญาตให้ใช้สิทธิในชุดสิทธิบัตรภาพ MPEG-4 (MPEG-4 Visual Patent Portfolio License) สำหรับการใช้ส่วนบุคคลและมิใช่เพื่อการค้าของผู้ใช้ เพื่อ (1) เข้ารหัสวีดิทัศน์ตามมาตรฐานภาพ MPEG-4 (วีดิทัศน์ MPEG-4) และหรือ (2) ถอดรหัสวีดิทัศน์ MPEG-4 ซึ่งเข้ารหัสโดยผู้ใช้ที่ทำกิจกรรมส่วนบุคคลและที่มิใช่เพื่อการค้า และหรือที่ได้จากผู้ให้บริการวีดิทัศน์ที่อนุญาตให้ใช้สิทธิโดย MPEG LA ในการให้บริการวีดิทัศน์ MPEG-4 จะไม่มีการอนุญาตให้ใช้สิทธิหรือให้สิทธิโดยปริยายสำหรับการใช้อื่นใด ข้อมูลเพิ่มเติม รวมทั้งที่เกี่ยวกับการใช้เพื่อส่งเสริมการขาย การใช้ภายใน และการใช้เพื่อการค้า และการอนุญาตให้ใช้สิทธิอาจหาได้จาก MPEG LA, LLC โปรดดูที่ https://www.mpegla.com

ง. ข้อความแจ้งเกี่ยวกับ H.264/AVC  เท่าที่ซอฟต์แวร์ของ Apple มีฟังก์ชันเข้าและหรือถอดรหัสเอวีซี การใช้ H.264 AVC ในทางการค้าต้องได้รับอนุญาตให้ใช้สิทธิเพิ่มเติม และใช้ข้อกำหนดต่อไปนี้บังคับ คือ ฟังก์ชันทำงานของเอวีซีในผลิตภัณฑ์นี้ได้รับอนุญาตให้ใช้สิทธิในที่นี้เพื่อใช้ส่วนบุคคลและมิใช่เพื่อการค้าของผู้ใช้ เพื่อ (1) เข้ารหัสวีดิทัศน์ตามมาตรฐานเอวีซี (“วีดิทัศน์เอวีซี”) และหรือ (2) ถอดรหัสวีดิทัศน์เอวีซีที่เข้ารหัสโดยผู้ใช้ที่เกี่ยวข้องกับกิจกรรมส่วนบุคคลและมิใช่เพื่อการค้า และหรือวีดิทัศน์เอวีซีที่ได้รับจากผู้ให้บริการวีดิทัศน์ที่ได้รับสิทธิในการให้บริการวีดิทัศน์ สารสนเทศเกี่ยวกับการใช้และการอนุญาตให้ใช้สิทธิอื่นๆ อาจหาได้จาก MPEG LA L.L.C. โปรดดูที่ HTTPS://WWW.MPEGLA.COM

จ. ข้อความแจ้งเกี่ยวกับเอเอ็มอาร์  ฟังก์ชันเข้าและถอดรหัสอะแดปทิฟมัลติ-เรต (“เอเอ็มอาร์”) ในผลิตภัณฑ์นี้ไม่ได้รับอนุญาตให้ใช้โทรศัพท์เสียงแบบเซลลูลาร์หรือใช้กับผลิตภัณฑ์ประเภทโทรศัพท์ใด ๆ ที่สร้างขึ้นบนสถาปัตยกรรมของ QuickTime สำหรับแพลตฟอร์มวินโดวส์  นอกจากนี้ ฟังก์ชันเข้าและถอดรหัสเอเอ็มอาร์ในผลิตภัณฑ์นี้ยังไม่ได้รับอนุญาตให้ใช้กับโครงสร้างพื้นฐานด้านการสื่อสารแบบเซลลูลาร์ ซึ่งรวมถึงสถานีภาคพื้นดิน ตัวควบคุมสถานีภาคพื้นดิน/ตัวควบคุมเครือข่ายวิทยุ สวิตชิ่งเซ็นเตอร์ และเกตเวย์เข้าออกเครือข่ายสวิตช์สาธารณะ

ฉ. ข้อความแจ้งเกี่ยวกับเอฟเอเอ  ข้อมูลแสดงสถานการณ์ของอากาศยานและสารสนเทศสถานะระบบย่านอากาศแห่งชาติ (เรียกรวมกันว่า “ข้อมูลการบิน”) ซึ่งแสดงผ่านซอฟต์แวร์ของ Apple นั้น องค์การการบินรัฐบาลกลางสร้างขึ้น  ท่านตกลงที่จะไม่นำข้อมูลการบินไปเผยแพร่ต่อโดยมิได้รับความยินยอมเป็นหนังสือจากเอฟเอเอก่อน  เอฟเอเอและ Apple ไม่ขอให้คำรับประกันใด ๆ ทั้งปวง ไม่ว่าโดยชัดแจ้งหรือโดยปริยาย (รวมทั้งคำรับประกันโดยปริยายเกี่ยวกับสภาพซื้อขายได้และความเหมาะแก่การใดการหนึ่ง) เกี่ยวกับการใช้ข้อมูลการบินและความเที่ยงตรงของข้อมูลการบิน  ท่านตกลงว่า เอฟเอเอและ Apple ไม่จำต้องรับผิดไม่ว่าโดยร่วมกันหรือโดยลำพังเพื่อความสูญหาย ความเสียหาย สิทธิเรียกร้อง ความรับผิด ค่าใช้จ่าย หรือเบี้ยปรับใด ๆ หรือเพื่อความเสียหายทางอ้อม ความเสียหายพิเศษ ความเสียหายลำดับรอง ความเสียหายอันเนื่องมาจากการผิดสัญญา หรือความเสียหายต่อเนื่องอันเกิดจากการใช้ข้อมูลการบิน  ซอฟต์แวร์ของ Apple ไม่ได้รับการสนับสนุนหรืออนุมัติจากเอฟเอเอ  เอฟเอเอไม่จำต้องรับผิดชอบปัญหาทางเทคนิคหรือปัญหาระบบ และท่านไม่ควรติดต่อเอฟเอเอเกี่ยวกับปัญหาลักษณะดังกล่าวหรือเกี่ยวกับเรื่องปริมาณการใช้งาน

ช. การใช้อะโดบีคัลเลอร์โพรไฟล์  ท่านอาจใช้ซอฟต์แวร์อะโดบีคัลเลอร์โพรไฟล์ซึ่งมีซอฟต์แวร์ของ Apple ได้ตามใบอนุญาตให้ใช้สิทธินี้ แต่ Adobe ไม่มีหน้าที่ให้การสนับสนุนใด ๆ สำหรับคัลเลอร์โพรไฟล์ตามใบอนุญาตให้ใช้สิทธินี้ รวมทั้งอัปเกรดหรือเวอร์ชั่นในอนาคตของโพรไฟล์หรือรายการอื่น ๆ  นอกจากข้อกำหนดในข้อ 8 และ 9 ข้างต้นแล้ว ไม่ว่าในกรณีใด Adobe ไม่จำต้องรับผิดต่อท่านเพื่อค่าเสียหาย สิทธิเรียกร้อง หรือค่าใช้จ่ายแต่ประการใดทั้งสิ้น  ซอฟต์แวร์อะโดบีคัลเลอร์โพรไฟล์ซึ่งจำหน่ายพร้อมกับซอฟต์แวร์ของ Apple นั้นสามารถดาวน์โหลดจาก Adobe ได้ที่ https://www.adobe.com

ซ. สัญญาอนุญาตให้ใช้สิทธิของผู้ใช้ปลายทางสำหรับ Gracenote®โปรแกรมประยุกต์นี้ประกอบด้วยซอฟต์แวร์จาก Gracenote, Inc. ซึ่งตั้งอยู่ที่เมืองเอเมอรีวิลล์ รัฐแคลิฟอร์เนีย (“Gracenote”)  ซอฟต์แวร์จาก Gracenote (“ระบบรับบริการ Gracenote) ให้โปรแกรมประยุกต์โปรแกรมนี้สามารถระบุดิสก์ทางออนไลน์ และรับข้อมูลที่เกี่ยวข้องกับเพลง รวมทั้ง ชื่อ ศิลปิน แทร็ค และชื่อดิสก์ (“ข้อมูลของ Gracenote”) จากเซิร์ฟเวอร์ออนไลน์ (“เซิร์ฟเวอร์ Gracenote”) และเพื่อดำเนินการอื่นๆ  ท่านสามารถใช้ข้อมูลของ Gracenote โดยการใช้ฟังก์ชันที่มีให้สำหรับผู้ใช้ขั้นสุดท้ายของซอฟต์แวร์นี้เท่านั้น

ท่านตกลงว่าท่านจะใช้ข้อมูลของ Gracenote ระบบรับบริการ Gracenote และเซิร์ฟเวอร์ Gracenote เพื่อการส่วนตัวที่ไม่ใช่ทางการค้าเท่านั้น  ท่านตกลงที่จะไม่มอบหมาย ทำสำเนา โอนถ่าย หรือส่งผ่าน ระบบรับบริการ Gracenote หรือข้อมูลใดๆ ของ Gracenote ไปให้แก่บุคคลที่สาม  ท่านตกลงที่จะไม่ใช้หรือหาประโยชน์จากข้อมูลของ GRACENOTE ระบบรับบริการ GRACENOTE หรือเซิร์ฟเวอร์ GRACENOTE เว้นเสียแต่ว่าจะได้รับอนุญาตอย่างชัดแจ้งในที่นี้

ท่านตกลงว่าสิทธิ์ที่ไม่ผูกขาดของท่านในการใช้ข้อมูลของ Gracenote ระบบรับบริการ Gracenote  และเซิร์ฟเวอร์ Gracenote  จะสิ้นสุดลง หากท่านฝ่าฝืนข้อจำกัดเหล่านี้  หากการได้รับอนุญาตของท่านสิ้นสุดลง ท่านยินยอมที่จะหยุดการใช้ข้อมูลทั้งหมดของ Gracenote ระบบรับบริการ Gracenote  และเซิร์ฟเวอร์ Gracenote   Gracenote สงวนสิทธิ์ทุกประการ ในข้อมูลของ Gracenote ระบบรับบริการ Gracenote  และเซิร์ฟเวอร์ Gracenote  รวมทั้งสิทธิ์ในความเป็นเจ้าของทั้งหมด   ท่านตกลงเห็นชอบด้วยว่า Gracenote, Inc. สามารถบังคับใช้สิทธิ์ของตน ภายใต้ข้อตกลงนี้ต่อท่านโดยตรง ภายใต้ชื่อของ Gracenote เอง

Gracenote Service ใช้รหัสที่เป็นเอกลักษณ์เพื่อติดตามข้อคำถาม เพื่อจุดมุ่งหมายทางสถิติ  จุดมุ่งหมายของการใช้รหัสตัวเลขที่กำหนดให้โดยการสุ่มคือ เพื่อให้บริการ Gracenote สามารถนับจำนวนข้อคำถามได้ โดยไม่จำเป็นต้องทราบว่าท่านเป็นใคร  สำหรับข้อมูลเพิ่มเติม กรุณาอ่านเว็บเพจนโยบายของ Gracenote ว่าด้วยการเก็บข้อมูลเป็นความลับสำหรับ Gracenote Service

ท่านได้รับสิทธิ์ในการใช้ระบบรับบริการ Gracenote  และข้อมูลของ Gracenote แต่ละรายการ “ตามที่เป็นอยู่”  Gracenote ไม่ขอรับรองหรือรับประกันใดๆ ไม่ว่าจะโดยชัดแจ้งหรือโดยนัย เกี่ยวกับความถูกต้องของข้อมูลใดๆ ของ Gracenote จากเซิร์ฟเวอร์ Gracenote   Gracenote สงวนสิทธิ์ ในการลบข้อมูลออกจากเซิร์ฟเวอร์ Gracenote  หรือเปลี่ยนหมวดข้อมูล เนื่องจากเหตุผลใดก็ตามที่ Gracenote เห็นว่าสมควร  ไม่มีการรับประกันว่าระบบรับบริการ Gracenote  หรือเซิร์ฟเวอร์ Gracenote  จะปราศจากความผิดพลาดใดๆ หรือจะไม่มีการหยุดชะงักของระบบรับบริการ Gracenote  หรือเซิร์ฟเวอร์ Gracenote   Gracenote ไม่มีพันธะใดๆ ที่จะต้องจัดหาประเภท หรือหมวดข้อมูลเพิ่มเติม หรือที่ปรับปรุงใหม่ให้ท่าน ซึ่ง Gracenote อาจเลือกที่จะจัดหาให้ท่านในอนาคต และ Gracenote สามารถยุติบริการทางออนไลน์ของตนได้ทุกเมื่อ  GRACENOTE ไม่ขอรับประกันใดๆ ไม่ว่าจะโดยชัดแจ้งหรือโดยนัย รวมทั้งแต่ไม่จำกัดอยู่แต่เพียง การรับประกันโดยนัยของความสามารถในการจำหน่าย ความเหมาะสมสำหรับจุดมุ่งหมายใดโดยเฉพาะ ชื่อ และการไม่ละเมิดสิทธิ์   GRACENOTE ไม่ขอรับประกันผลใดๆ ที่เกิดจากการใช้ระบบรับบริการ GRACENOTE  หรือเซิร์ฟเวอร์ GRACENOTE  ไม่ว่าในกรณีใดก็ตาม GRACENOTE จะไม่รับผิดต่อความเสียหายที่เกิดขึ้น อันสืบเนื่องมาจากเหตุหรือเหตุการณ์ใดๆ หรือความสูญเสียผลกำไร หรือรายได้ใดๆ

16. ข้อจำกัดบริการการค้นหาของ Yahoo  การบริการการค้นหาของ Yahoo ผ่านซาฟารีได้รับสิทธิ์ให้ใช้ในประเทศและภูมิภาคดังต่อไปนี้: อาร์เจนตินา อารูบา ออสเตรเลีย ออสเตรีย บาร์เบโดส เบลเยียม เบอร์มิวดา บราซิล บัลแกเรีย แคนาดา หมู่เกาะเคย์แมน ชิลี จีนแผ่นดินใหญ่ ฮ่องกง ไต้หวัน โคลัมเบีย ไซปรัส สาธารณรัฐเช็ก เดนมาร์ก สาธารณรัฐโดมินิกัน  เอกวาดอร์ เอลซัลวาดอร์ ฟินแลนด์ ฝรั่งเศส เยอรมัน กรีซ เกรเนดา กัวเตมาลา ฮังการี ไอซ์แลนด์ อินเดีย อินโดนีเซีย ไอร์แลนด์ อิตาลี จาเมกา ญี่ปุ่น ลัตเวีย ลิทัวเนีย ลักเซมเบิร์ก มาเลเซีย มอลตา เม็กซิโก เนเธอร์แลนด์ นิวซีแลนด์ นิการากัว นอร์เวย์ ปานามา เปรู ฟิลิปปินส์ โปแลนด์ โปรตุเกส เปอร์โตริโก โรมาเนีย สิงคโปร์ สโลวัก สโลวีเนีย เกาหลีใต้ สเปน เซนต์ลูเซีย เซนต์วินเซนต์ สวีเดน สวิตเซอร์แลนด์ ไทย บาฮามาส ตรินิแดดและโตเบโก ตุรกี สหราชอาณาจักร อุรุกวัย สหรัฐ และเวเนซุเอลา 

EA1775
16 สิงหาคม 2564

————————————
ข้อกำหนดและเงื่อนไขเพิ่มเติมสำหรับ Apple Pay

ข้อกำหนดและเงื่อนไขเพิ่มเติมสำหรับ Apple Pay นี้ (“ข้อกำหนดเพิ่มเติม”) เป็นส่วนเสริมของสัญญาอนุญาตให้ใช้สิทธิในซอฟต์แวร์สำหรับ macOS (“ใบอนุญาตให้ใช้สิทธิ”) ทั้งข้อกำหนดของใบอนุญาตให้ใช้สิทธิและข้อกำหนดเพิ่มเติมนี้จะใช้บังคับกับการที่ท่านใช้รูปแบบการใช้งานของ Apple Pay ซึ่งจะถือว่าเป็น “บริการ” ภายใต้ใบอนุญาตให้ใช้สิทธิถ้อยคำที่ขึ้นต้นด้วยอักษรพิมพ์ใหญ่ที่ใช้อยู่ในข้อกำหนดเพิ่มเติมนี้จะมีความหมายตามที่กำหนดอยู่ในใบอนุญาตให้ใช้สิทธิ

1. บททั่วไปและข้อจำกัดการใช้

Apple Pay อนุญาตให้ท่านจัดเก็บการแสดงข้อมูลแบบเสมือนสำหรับบัตรเครดิต บัตรเดบิต และบัตรชำระเงินล่วงหน้า รวมทั้งบัตร Apple ที่มีรูปแบบการใช้งานของ Apple Pay รองรับ (“บัตรที่มีการรองรับ”) และใช้ Macs ที่มีการรองรับเพื่อเริ่มหรือทำการชำระเงินภายในเว็บไซต์ต่างๆ รูปแบบการใช้งานของ Apple Pay ของซอฟต์แวร์ Apple อาจมีให้บริการเฉพาะในบางภูมิภาคที่ได้รับคัดเลือกกับผู้ออกบัตร เครือข่ายการชำระเงิน และผู้ค้าบางรายที่ได้รับคัดเลือกเท่านั้น รูปแบบการใช้งานดังกล่าวอาจแตกต่างกันไปตามภูมิภาค ผู้ออกบัตร และผู้ค้า บัตรที่มีการรองรับอาจมีการเปลี่ยนแปลงเป็นครั้งคราว

Apple Pay มีวัตถุประสงค์เพื่อให้ท่านใช้งานส่วนบุคคลและท่านอาจจัดหาบัตรที่มีการรองรับของท่านเองเท่านั้น ถ้าหากท่านกำลังจัดหาบัตรของนิติบุคคลที่มีการรองรับ ท่านรับรองว่าท่านกำลังกระทำการดังกล่าวโดยได้รับอนุญาตจากนายจ้างของท่านและท่านได้รับอนุญาตให้กระทำการผูกพันนายจ้างของท่านกับข้อกำหนดการใช้เหล่านี้และธุรกรรมทั้งหมดที่ได้รับผลกระทบจากการใช้รูปแบบการใช้งานนี้

ท่านตกลงที่จะไม่ใช้ Apple Pay เพื่อวัตถุประสงค์ที่ผิดกฎหมายหรือฉ้อฉล หรือเพื่อวัตถุประสงค์อื่นใดที่ต้องห้ามโดยใบอนุญาตให้ใช้สิทธิและข้อกำหนดเพิ่มเติมนี้ ท่านตกลงต่อไปที่จะใช้ Apple Pay ให้เป็นไปตามกฎหมายและระเบียบที่ใช้บังคับ ท่านตกลงที่จะไม่แทรกแซงหรือสร้างความวุ่นวายให้แก่บริการของ Apple Pay (รวมทั้งการเข้าถึงบริการโดยผ่านวิธีการอัตโนมัติใดๆ) หรือเซิร์ฟเวอร์หรือโครงข่ายใดๆ ที่เชื่อมต่อกับบริการ หรือนโยบาย ข้อกำหนด หรือระเบียบใดๆ ของโครงข่ายที่เชื่อมต่อกับบริการ (รวมทั้งการเข้าถึง ใช้ เฝ้าติดตามข้อมูลหรือปริมาณข้อมูลเข้าออกในบริการดังกล่าว)

2. การใช้บน Macs

ท่านสามารถใช้ Apple Pay บน Macs ที่มีการรองรับเพื่อริเริ่มการชำระเงินในเว็บไซต์ต่างๆ ที่เข้าถึงผ่านทาง Safari รูปแบบการใช้งานนี้กำหนดให้ท่านต้องมีบัตรที่มีการรองรับที่ได้ออกให้แก่อุปกรณ์ iOS ที่มีการรองรับหรือ Apple Watch (“อุปกรณ์ที่มีการรองรับ”) เมื่อท่านชำระเงินออกจากเว็บไซต์ใดๆ โดยการใช้ Apple Pay ท่านจำเป็นจะต้องให้การอนุญาตแก่การทำธุรกรรมโดยการใช้อุปกรณ์ที่มีการรองรับ

นอกเหนือจากเงื่อนไขที่กำหนดอยู่ในข้อกำหนดเพิ่มเติมนี้ การที่ท่านใช้ Apple Pay เพื่อริเริ่มการชำระเงินในเว็บไซต์ที่เข้าถึงผ่านทาง Safari จะอยู่ภายใต้บังคับของข้อกำหนดและเงื่อนไขเพิ่มเติมสำหรับ Apple Pay ที่ใช้บังคับกับอุปกรณ์ที่มีการรองรับของอุปกรณ์ของท่านด้วย ซึ่งข้อกำหนดดังกล่าวจะประกอบอยู่ในสัญญาฉบับนี้โดยการอ้างอิง และสามารถเข้าถึงได้โดยไปที่ การตั้งค่า > ทั่วไป > เกี่ยวกับ > กฎหมาย > ใบอนุญาตให้ใช้สิทธิ จากอุปกรณ์ iOS ของท่าน หรือ เกี่ยวกับ > กฎหมาย > ใบอนุญาตให้ใช้สิทธิ จากแอพ Watch ในอุปกรณ์ iOS คู่ขนาน  อุปกรณ์ที่มีการรองรับอาจมีการเปลี่ยนแปลงเป็นครั้งคราว

สำหรับใน MacBook Pro ที่มี Touch ID ติดตั้งอยู่ภายใน ท่านสามารถติดตั้ง Apple Pay โดยการจัดทำบัตรที่มีการรองรับและใช้ Apple Pay เพื่อการชำระเงินในเว็บไซต์ที่เข้าถึงโดยผ่านทาง Safari เพื่อที่จะใช้งาน Apple Pay ใน Macs เหล่านี้ ท่านจะต้องมีบัตรที่มีการรองรับที่ใช้ร่วมกับบัญชี iCloud ที่ยังมีผลสมบูรณ์ Apple Pay จะมีให้บริการแก่บุคคลที่มีอายุตั้งแต่ 13 ปีขึ้นไปเท่านั้น และอาจอยู่ภายใต้บังคับของข้อจำกัดด้านอายุเพิ่มเติมที่กำหนดโดย iCloud หรือผู้ออกบัตรที่มีการรองรับที่เกี่ยวข้องของท่าน

3. ความสัมพันธ์ของ Apple กับท่าน

Apple ไม่ประมวลผลการชำระเงิน หรือมีการควบคุมอื่นใดเหนือการชำระเงิน การคืนสินค้า การคืนเงิน รางวัล มูลค่า ส่วนลด หรือกิจกรรมในเชิงพาณิชย์อื่นๆ ที่อาจเกิดขึ้นจากการที่ท่านใช้รูปแบบการใช้งานนี้ 

ข้อกำหนดของสัญญาผู้ถือบัตรที่ท่านอาจมีอยู่กับผู้ออกบัตรของท่านจะยังคงใช้บังคับกับการใช้บัตรที่มีการรองรับของท่านและการใช้งานที่เกี่ยวเนื่องกับ Apple Pay ในทำนองเดียวกัน การที่ท่านซื้อสินค้าหรือบริการโดยใช้รูปแบบการใช้งานของ Apple Pay จะอยู่ภายใต้บังคับของข้อกำหนดและเงื่อนไขของผู้ค้าดังกล่าว

บัตร Apple มีให้บริการเฉพาะในสหรัฐและออกให้โดย Goldman Sachs Bank USA สาขา Salt Lake City (“ผู้ออกบัตร Apple”) เมื่อท่านขอใช้บัตร Apple ท่านกำลังขอเปิดบัญชีกับผู้ออกบัตร Apple บัตร Apple จะมีให้บริการเฉพาะแก่บุคคลอายุ 18 ปีขึ้นไปเท่านั้น (หรือสูงกว่านั้นขึ้นอยู่กับรัฐที่ท่านมีถิ่นพักอาศัย) สถาบันการเงินที่รับผิดชอบในการเสนอบัตร Apple จะอยู่ภายใต้บังคับของการเปลี่ยนแปลงได้ และการใช้บัตร Apple ของท่านจะอยู่ภายใต้บังคับของข้อกำหนดและเงื่อนไขของสถาบันการเงินดังกล่าว

ไม่มีสิ่งใดในใบอนุญาตให้ใช้สิทธิหรือข้อกำหนดเพิ่มเติมเหล่านี้ที่จะเปลี่ยนแปลงข้อกำหนดของสัญญาผู้ถือบัตรหรือสัญญาผู้ค้าใดๆ หรือข้อกำหนดและเงื่อนไขอื่นๆ ที่ใช้บังคับกับการใช้รูปแบบการใช้งานของ Apple Pay และข้อกำหนดดังกล่าวจะใช้บังคับกับการใช้รูปแบบการใช้งานของ Apple Payที่ใช้บังคับของท่านและการแสดงข้อมูลเสมือนใน Macs ที่มีการรองรับของท่าน

ท่านตกลงว่า Apple ไม่ใช่คู่สัญญาในสัญญาผู้ถือบัตรหรือสัญญาผู้ค้าของท่าน หรือ Apple จะต้องรับผิดชอบสำหรับ(ก) เนื้อหา ความถูกต้อง การไม่มีให้บริการของบัตรชำระเงิน กิจกรรมในเชิงพาณิชย์ ธุรกรรม หรือการซื้อขายใดๆ ในขณะที่ใช้การทำงานของ Apple Pay (ข) การให้เครดิตหรือประเมินการมีสิทธิได้รับเครดิต (ค) ให้การตัดสินใจที่กระทำโดยผู้ออกบัตร ผู้ค้า หรือบุคคลภายนอกอื่น ในส่วนที่เกี่ยวข้องกับบัตรที่มีการรองรับ (ง) การสะสมหรือแลกรางวัลหรือมูลค่าที่จัดเก็บภายใต้โครงการของผู้ค้า หรือ (ง) การชำระเงินหรือการเติมเงินสำหรับบัตรชำระเงินล่วงหน้า สำหรับข้อพิพาทหรือปัญหาทั้งหมดเกี่ยวกับบัตรชำระเงิน หรือกิจกรรมในเชิงพาณิชย์ที่เกี่ยวข้อง กรุณาติดต่อผู้ออกบัตรหรือผู้ค้าที่ใช้บังคับของท่าน

4. ความเป็นส่วนตัว

เมื่อใช้ Apple Pay เพื่อริเริ่มธุรกรรมการชำระเงินให้เสร็จสมบูรณ์ในอุปกรณ์ที่มีการรองรับ Apple Pay จะโอนข้อมูลการชำระเงินในรูปแบบที่เข้ารหัสระหว่าง Mac ของท่านกับอุปกรณ์ที่มีการรองรับของท่านเพื่อดำเนินธุรกรรมให้เสร็จสมบูรณ์ เมื่อใช้ Apple Pay เพื่อทำธุรกรรมการชำระเงินใน MacBook Pro ที่มี Touch ID ติดตั้งอยู่ภายใน ข้อมูลการชำระเงินของท่านจะถูกส่งให้แก่เว็บไซต์ต่างๆ ในรูปแบบที่เข้ารหัสเพื่อเป็นส่วนหนึ่งของธุรกรรมดังกล่าว ในการเพิ่มบัตรสำหรับ Apple Pay  ใน MacBook Pro ที่มี Touch ID ติดตั้งอยู่ภายใน ข้อมูลเกี่ยวกับอุปกรณ์ของท่าน เช่น อุปกรณ์ดังกล่าวเปิดการตั้งค่าบางประการไว้หรือไม่และลักษณะการใช้งานอุปกรณ์ (เช่น อุปกรณ์คำนวณเวลาร้อยละเปิดการทำงานอยู่ จำนวนโดยประมาณของการใช้โทรศัพท์ต่อสัปดาห์) จะถูกส่งให้แก่ Apple เพื่อพิจารณาการมีสิทธิใช้งานของท่านและเพื่อป้องกันการฉ้อโกง ท่านสามารถตรวจสอบข้อมูลโดยละเอียดเกี่ยวกับข้อมูลส่วนบุคคลที่ถูกจัดเก็บ ใช้ หรือแบ่งปัน โดยเป็นส่วนหนึ่งของการที่ท่านใช้ Apple Pay โดยการอ่านการแจ้งความเป็นส่วนตัวเป็นการเฉพาะสำหรับบริการที่เกี่ยวข้อง รวมทั้งเกี่ยวกับ Apple Pay และความเป็นส่วนตัว ซึ่งสามารถเข้าถึงได้ ในอุปกรณ์ iOS หรือ Mac ของท่าน หรือ ภายในแอพ Watch ในอุปกรณ์ iOS คู่ขนาน หรือโดยการเข้าไปดูที่ https://www.apple.com/legal/privacy โดยการใช้ Apple Pay ท่านตกลงและยินยอมให้ Apple ตลอดจนบริษัทย่อยและตัวแทนของ Apple ส่งผ่าน เก็บรวบรวม เก็บรักษา ประมวลผล และนำข้อมูลข้างต้นทั้งหมดไปใช้งาน เพื่อทำให้ Apple Pay สามารถทำงานได้ตามที่กำหนด

5. การรักษาความปลอดภัย 

Apple Pay จัดเก็บข้อมูลเสมือนเกี่ยวกับบัตรที่มีการรองรับของท่านและท่านเข้าใจและรับทราบว่า การให้รหัสผ่านหรือรหัสลับอุปกรณ์ของท่านแก่บุคคลภายนอกหรือการอนุญาตให้บุคคลภายนอกเพิ่มลายนิ้วมือเพื่อใช้ Touch ID ในอุปกรณ์ที่มีการรองรับหรือ Mac ของท่าน อาจทำให้บุคคลภายนอกดังกล่าวสามารถชำระเงินโดยการใช้ Apple Pay ภายในเว็บไซต์ใน Mac ของท่านได้ ท่านจะต้องรับผิดชอบแต่เพียงผู้เดียวในการรักษาความปลอดภัยอุปกรณ์ของท่านและรหัสผ่านและรหัสลับที่ใช้บังคับของท่าน ท่านตกลงว่า Apple ไม่มีความรับผิดชอบใดๆ ถ้าหากท่านสูญเสียหรือแบ่งปันการเข้าถึงอุปกรณ์ของท่าน หรือถ้าหากท่านดัดแปลง macOS โดยไม่ได้รับอนุญาต

ถ้าหากอุปกรณ์ของท่านสูญหายหรือถูกขโมย และท่านยังเปิดการทำงาน Find My iPhone หรือ Find My Mac อยู่ ท่านสามารถใช้ Find iPhone หรือ https://www.icloud.com ในการพยายามที่จะระงับความสามารถในการชำระเงินโดยใช้บัตรที่มีการรองรับเสมือนในอุปกรณ์ไว้ชั่วคราวได้โดยการกำหนดให้อุปกรณ์ของท่านอยู่ในโหมดสูญหาย ท่านยังสามารถลบทิ้งอุปกรณ์ของท่านซึ่งจะพยายามระงับความสามารถในการชำระเงินโดยใช้บัตรที่มีการรองรับเสมือนในอุปกรณ์ไว้ชั่วคราว ท่านควรติดต่อผู้ออกบัตรชำระเงินที่มีการรองรับของท่านด้วยเพื่อป้องกันการเข้าถึงบัตรที่มีการรองรับเสมือนของท่านโดยไม่ได้รับอนุญาต

ถ้าท่านรายงานหรือ Apple สงสัยว่ามีกิจกรรมฉ้อโกงหรือใช้ในทางที่ผิด ท่านตกลงที่จะร่วมมือกับ Apple ในการสืบสวนสอบสวนใดๆ และใช้มาตรการป้องกันการฉ้อโกงตามที่เรากำหนด

6. ข้อจำกัดความรับผิด

นอกเหนือจากการปฏิเสธการรับประกันและข้อจำกัดความรับผิดที่กำหนดอยู่ในใบอนุญาตให้ใช้สิทธิแล้ว APPLE ไม่ขอรับผิดใดๆ สำหรับการซื้อขาย การชำระเงิน ธุรกรรม หรือกิจกรรมในเชิงพาณิชย์อื่นๆ ที่กระทำโดยใช้รูปแบบการใช้งาน APPLE PAY และท่านตกลงที่จะดูเพียงเฉพาะสัญญาที่ท่านอาจมีกับผู้ออกบัตร โครงข่ายชำระเงิน หรือผู้ค้าของท่านเพื่อแก้ไขปัญหาหรือข้อพิพาทใดๆ ที่เกี่ยวข้องกับบัตรที่มีการรองรับ บัตรที่มีการรองรับเสมือน และกิจกรรมในเชิงพาณิชย์ที่เกี่ยวข้องของท่านเท่านั้น